ڕەوشی وەرزشیی كەركووك لە دوای 16ـی ئۆكتۆبەرەوە هەڵدەسەنگێنێ\nمحه‌ممه‌د خالید - هەولێر\nكه‌ركووك، لە مێژساڵە، مه‌ڵبه‌ندی دروستكردنی یاریزانان بووە، له سه‌رجه‌م یارییە وه‌رزشییه‌كان. وه‌رزشی ئه‌و شاره، چه‌ندان قۆناغی تێپه‌ڕاندووە، له سه‌رده‌می ڕژێمی به‌عس له لایەن ئه‌و دەسەڵاتەوە قۆرخ كرابوو و ڕێی وەرزشیی كوردی بەرتەسك كردبووەوە تا ڕأددەی قەتیسهێشتنەوە، لە دوای رووخانی ئه‌و رژێمه له ساڵی 2003ـدا، گۆڕانكاریی گه‌وره به سه‌ر ئه‌و سێكته‌ره گرینگەدا هات و ڕەوشی وەرزشی كەركووك بە پاڵپشتیی حكوومەتی هەرێمی كوردستان و دەزگە وەرزشییەكان تا ڕاددەیەكی زۆر بووژایەوە و پێش كەوت.\nڕۆڵی حكوومه‌تی هه‌رێمی كوردستان له هاوكاریكردنی وه‌رزشی كه‌ركووك\nحكوومه‌تی هه‌رێمی كوردستان، ڕۆڵی باڵای هه‌بووه له پێشخستنی وه‌رزشی كه‌ركووك، هه‌ر له دروستكردنی یاریگە و هاوكاریكردنی یانه‌كان و دابینكردنی بوودجە و پێویستییە ماددییەكانەوە، به گشتی پاڵپشتێكی به‌هێزی ئه‌و شاره بووه له هه‌موو جۆرە وەرزشەكان و تایبەت تۆپی پێ، بە جۆرێك له سه‌رجه‌م یارییه جۆربەجۆرە‌كان، شاری كه‌ركووك له ململانێ بوو له سه‌ر به‌ده‌ستهێنانی ناسناوه‌كان و بووبووە شوێنگەی بەرهەمهێنانی یاریزانی ئاستباڵا.\nلە سەروەختی رووداوەكانی ١٦ـی ئۆكتۆبه‌ر و داگیركردنی كه‌ركووك، سه‌رجه‌م بواره‌كانی ژیانی وه‌ستا، وه‌رزشی ئه‌و شاره‌یش بێناز و بێبه‌ش مایەوە و تا ڕأددەی وەستان چوو، چونكە لەوە بەدوا، چالاكیی یانە وەرزشییەكان لەسەر ئاستی هەرێمی كوردستان و عێراقیش وەستا، دواتر و بە تێپەڕینی كات، دیمۆگرافیای وەرزشیی كەركووك گۆڕا و چالاكیی یانە كوردییەكان پەك خران، لە كاتێكدا نەتەوەی دیكەی وەك عەرەب، كە ئێستە خاوه‌نی زیاتر له 10 یانه‌ی وه‌رزشین، ئەمەیش به پێی دوایین پاڵه‌وانیەتیی تۆپی پێی یانه‌كانی شاری كه‌ركووك له ئاستی لاوان، لەو ڕێگەیەوە، ده‌یانه‌وێت هاوشێوه‌ی بەعەرەبكردنی گوند و شوێن و ناوچە كوردییەكان، ئه‌و شارەیش لە وەرزش و بزاوتی كوردی و كوردستانی دابماڵن و سێكتەری وه‌رزش تەنیا بۆ خۆیان قۆرخ بكەن، لە كاتێكدا لە سەروەختی ئیدارەی كوردیدا، هەلی جووڵە و چالاكیی وەرزشی بۆ هەمووان وەك یەك ڕەخسابوو.\nوەبەرهاتنەوەی هیوایەك بۆ وەرزشی كوردی لە كەركووك\n دوای كاراكردنه‌وه‌ی نوێنەرایەتیی كەركووكی لێژنه‌ی ئۆلیمپیی كوردستان، وه‌رزش له كەركووك جموجۆڵی تێ كەوتووەتەوە، لەو ڕووەوە نه‌وزاد قادر، سه‌رۆكی نوێنه‌رایه‌تیی كه‌ركووكی لێژنه‌ی ئۆلیمپیی كوردستان، ئەوەی بۆ رۆژنامەی هەولێر روون كردەوە، كە له دوای ١٦ی ئۆكتۆبه‌ره، وه‌رزش له شاری كه‌ركووك به ته‌واوی وون بوو، تەنانەت بەشێكی یانەكان تاڵان كردن و سووتان، ئه‌مەیش وای كرد، سستی و نائومێدی لە دیدی وه‌رزشكارانی ئه‌و شاره‌وە دروست بێت، نموونه‌ی به‌رچاویش، داگیركردنی باره‌گە و یاریگەی یانه‌ی كه‌ركووكە، كه هیوای وه‌زشكاران و خه‌ڵكی شاره‌كه بوو، به تایبه‌تی له یاریی تۆپێ پێدا، وێڕای نەمانی چه‌ندان یانه‌ی دیكه، به هۆی دەرهاویشتەی ڕووداوەكانی 16ـی ئۆكتۆبەرەوە، بە تایبەت بەشێكی ئەو یانانە، رۆڵی خۆیان هه‌بووه له سه‌ر ململانێكردن له سه‌ر ناسناوه‌كان و به تایبه‌تی له یارییه تاكه‌كاندا، به‌ڵام له دوای كاراكردنه‌وه لێژنه‌ی ئۆلیمپیی كوردستان، وه‌رزش له شاره‌كه جارێكی دیكه جووڵە‌یه‌كی باشی به خۆیه‌وه بینییه‌وه و به ئه‌نجامدانی پاڵه‌وانیەتیی بۆ یانه‌كان له سه‌ر ئاستی پارێزگا و كوردستان و پلانی باشتر هه‌یه بۆ ئایینده كاری باشتر بكرێت بۆ وه‌رزشكارانی شاره‌كه.\nناوبراو، ئەوەیشی خستە ڕوو، كە داواكارن له حكوومه‌تی هه‌رێمی كوردستان، كاری جدی بكات بۆ چاره‌سه‌ركردنی هه‌موو كێشه‌كانی وه‌رزشی كەركوو و "پێوسته سه‌رجه‌م یانه‌كان له‌م قوناغه‌دا، یه‌ك ده‌نگ بین بۆ ده‌ربازبوون و زاڵ بوون به سه‌ر كۆسپ و ته‌گه‌ره‌كان."\nیه‌كهه‌ڵوێستی، بۆ قۆناغەكە بووەتە پێویستی\nعەدنان عومه‌ر، ئه‌ندامی لیژنه‌ی تەنفیزیی ئۆلیمپیی كوردستان و سه‌رۆكی یانه‌ی وه‌رزشی باوه‌گوڕگوڕ، تێڕوانینی وەها خستە ڕوو، كە وه‌رزشی كه‌ركوك پێش داگیركردنی كه‌ركوك له ئاستێكی باشدا بوو، به هۆی ئه‌و هاوكارییانه‌ی ده‌درایە یانه‌كان، چ وه‌كوو ئیداره‌ی كه‌ركوك و چ وه‌كوو حكوومه‌تی هه‌رێم و تەنانەت حزب و كه‌سایه‌تییه‌كانیش، به گشتی جووڵه‌ی وه‌رزشی له گه‌شه‌كردندا بوو، به‌ڵام دوای داگیركردنی كه‌ركووك، هه‌موو بواره‌كانی ژیان له كه‌ركوك به‌ره‌و دواوه گەڕایەوە، وه‌رزشیش كە به‌شێكه له ژیان، پاشه‌كشه‌ی كرد و ئێستا له ئاستێكی ترسناكدایە، ئه‌گه‌ر حكوومه‌تی هه‌رێم و لایه‌نه سه‌ره‌كییه‌كان نه‌یه‌ن به ده‌نگی یانه‌كانه‌وه، ئه‌وه له‌م ساڵدا ده‌گاته ئاستی پووكانه‌وه و له‌ده‌ستدانی سه‌رجه‌م پۆسته وه‌رزشییەكان له‌م شاره گرینگ و تایبه‌تمه‌نده، پێش هه‌موو شتێك ده‌بێت یه‌كده‌نگ و یه‌كڕه‌نگ بن، پێویستیشه حكوومه‌ت ئاوڕێكی جدی له ڕەوشی یانه وه‌رزشییە‌كانی كه‌ركووك بداته‌وه، چونكه له دۆخێكی قورسدا كاره‌كانیان جێبه‌جێ ده‌كه‌ن، ئه‌ركه له سه‌ر لایه‌نه‌كان خه‌زێنه‌كانیان بۆ هاوكاریی گه‌نجان و وه‌رزشكارانی كه‌ركووك واڵا بكه‌ن، چونكه ئه‌وان به‌رپرسن له‌م دۆخه‌ی كه‌ركووك، پێویسته له سه‌ر یانه وه‌رزشییەكان، هاوكاریی یه‌ك بن له نێوانیان به ئاڵوگۆركردنی یاریزانه‌كان بۆ مانه‌وه‌ی هه‌ر چه‌ند یانه‌یه‌ك له جۆره یارییه‌كی وه‌رزشی.\nڕەوشی وەرزشی كچانیش لە پاشی داوە\nزه‌ینەب سەعدوون، ئه‌ندامی ده‌سته‌ی كارگێڕیی یانه‌ی كچانی كه‌ركووك، باسی له ڕەوشی ئێستەی وه‌رزشی كەركووك كرد و وتی: پێش ڕووداوەكان، ئاستی وه‌رزش زۆر باش بوو و وه‌رزشی كچان له ئاستێكی زۆر باشدا بوو، هه‌موو كات له ململانێدا بووین له‌سه‌ر ئاستی كوردستان و عێراق و، چه‌ندان یاریزانمان ده‌گه‌یشتنه ریزی هه‌ڵبژارده‌كانی عێراق، به‌ڵام له ئێستەدا به هۆی نه‌بوونی پاڵپشتیی دارایی، توانای به‌شداریكردنمان نییه و ته‌نانه‌ت ئۆتۆمبێلی گواستنه‌وه‌ی یاریزانان بووەته كێشه بۆمان و هیوادارین ئاوڕێكی جدی له وه‌رزشی كچان بدرێته‌وه و بتوانین كار له‌سه‌ر باشتركردن و دروستكردنی یاریزانان بده‌ین و داواكارین له حكوومه‌تی هه‌رێمی كوردستان، وه‌ك هه‌میشه هاوكار و پاڵپشتمان بن .\nیانه‌ی كه‌ركووك، كە سیمبۆڵی وەرزشی شارەكە بوو، پەك خراوە\nداره‌وان قادر، راهێنه‌ری تۆپی پێ، بۆ رۆژنامەی هەولێر، ئەوەی خستە ڕوو، كە له دوای ئه‌و رووداوانه، وه‌رزش به گشتی په‌كی كه‌وت. دارەوان، دەشڵێ: من به تایبه‌تی باس له تۆپی پێ ده‌كه‌م، كه به ته‌واوی ون بووه و به‌شدارینه‌كردنی یانه‌ی دایك، كه‌ركووك به ته‌واوی كاریگه‌ری دروست كردووه، بووەته هۆی لاوازبوونی تۆپی پێ له شاره‌كه، به‌شداریكردنی یانه‌ی دایك زۆر گرینگه و جارێكی دیكه جۆشوخرۆش ده‌گه‌ڕێنێته‌وه بۆ شاره‌كه و، هانده‌ران تینوی بینینی یارییه‌كانن، وه‌ك پێشوو، كه له دوایین وه‌رزدا توانیمان پله‌ی دووه‌م به ده‌ست بهێنین له خولی نایابی كوردستاندا، به هیوام و داواكارم كاری جدی بكرێت بۆ یانه‌ی كه‌ركووك، كه هه‌ڵــگری ناوی شاره‌كه‌یه بۆ به‌شداریكردن له خوله‌كان له سه‌ر ئاستی كوردستان و عێراق\nتۆپی ده‌ستی كچانیش لاواز بووه\nكونال یوونس، یاریزانی تۆپی ده‌ست، لەو ڕووەوە وتی: نه‌بوونی پاڵه‌وانیەتی و به‌شدارینه‌كردنی یانه‌كانی كه‌ركووك، بووەته هۆكاری سه‌ره‌كی وونبوونی ئێمه، له پێشوودا پاڵه‌وانیەتییه‌كان ململانێی دروست كردبوو و ئێمەیش هه‌میشه له مه‌شق و راهێناندا بووین، به‌ڵام له ئێستەدا له‌به‌ر نه‌بوونی بوودجە و بەشەپارەی یانه‌كان، وای كردووه ئاستی تۆپی ده‌ست له شاره‌كه لاواز بێ، ئومێد ده‌كه‌م كار بۆ پێشكه‌وتنی وه‌رزشی كچان بكرێت و بێینه‌وه نێو ركەبه‌ری پاڵه‌وانیەتییه‌كان له سه‌ر ئاستی كوردستان و عێراق.\nیاریزانان، هیوای پۆشینەوەی درێسی یانەی كەركووك دەكەن\nمحەممەد سامی، یاریزانی تۆپی پێ، لەسەر هەمان بابەت، ئەوەی خستە ڕوو: "من له یانه‌ی كه‌ركووكه‌وه ده‌ستم به كاروانی وه‌رزشیم كرد، یاریكردن له‌و یانه‌یەدا هه‌ستێكی یه‌كجار خۆشه و خاوه‌ن جه‌ماوه‌رێكی یه‌كجار زۆره، به‌ڵام به داخه‌وه له ئێستەدا ئه‌و یانه‌یه به‌شداری ناكات، ئه‌ویش هۆكاره‌كانی دیاره، ئه‌مه‌یش وای كردووه تا رادده‌یه‌كی زۆر ئاستی تۆپی پێ له شاره‌كه‌مان لاواز بێت. ناوبراو، وتیشێ: من ماوه‌ی 3 وه‌رزه له ده‌ره‌وه‌ی كه‌ركووك یاری ده‌كه‌م و درێسی هه‌ر یانه‌یه‌ك بپۆشم به دڵ و گیان یاری بۆ ده‌كه‌م بۆ ئه‌وه‌ی باشترین ئاست پێشكه‌ش بكه‌م، به‌ڵام خۆشترین هه‌ست له لای من ئه‌و كاتانه بوو، كه به درێسی یانه‌ی كه‌ركووكه‌وه یاریم ده‌كرد، هیوادارم جارێكی دیكه ئه‌و یانه خۆشه‌ویسته بێته‌وه نێو ركەبه‌رییه‌كان و بتوانم جارێكی دیكه خزمه‌تی بكه‌مه‌وه.\nهه‌ژار كه‌ركووكی، فۆتۆگرافه‌ری وه‌رزشیی كەركووك، لەسەر ڕەوشی وەرزشی كەركووك، وتی: پێش 16ى ئۆكتۆبه‌ر، یانه‌كان له پله نایاب و پله یه‌كی تۆپی پێ بوون، له یارییه‌كانی دیكەیش جووڵه‌یه‌كی باشی وه‌رزشی هه‌بوو، ئێمه‌یش وه‌ك فۆتۆگرافه‌ران و مێدیاكاران، سه‌رقاڵ ده‌بووین به كاری خۆمانه‌وه، به‌ڵام له ئێستەدا، به‌شدارینه‌كردنی یانه‌كانی شاره‌كه‌مان و كه‌میی ئه‌نجامدانی چالاكییه وه‌رزشییه‌كان، وای كردووه سه‌ردانی شاره‌كانی دیكه‌ی كوردستان بكه‌ین، ناوبراو، ئەوەیش وتی: ئومێد ده‌كه‌ین له ئایینده‌یه‌كی نزیكدا، ئه‌و كێشانه‌ی له وه‌رزشی شاری كه‌ركووك هه‌یه، چاره‌سه‌ر بكرێن و ئێمه‌یش به كامێراكانمانه‌وه به یاریگەكان شاد بینه‌وە.


روحانی: ئه‌گه‌ر تاران رێگه‌ی به‌سه‌دام دا بووایه سعوودیه‌و ئیمارات و قه‌ته‌ری داگیر ده‌كرد\n12/8/2020 - 13:57\nله‌كاتی هێرشكرنه سه‌ر كوه‌یت ئه‌مه‌مان سه‌ڵماندووه\nحه‌سه‌ن روحانی،سه‌رۆك كۆماری ئێران ده‌ڵێت: ئه‌گه‌ر تاران له‌كاتی جه‌نگدا، گڵۆپی سه‌وزی بۆ سه‌دام حوسێن،سه‌رۆكی كۆچكردووی عێراق هه‌ڵكرایه،ئه‌وا سعوودیه‌و ئیمارات و قه‌ته‌رو هه‌موو كه‌نداوی عه‌ره‌بی داگیر ده‌كرد.\nروحانی ئه‌مڕۆ چوارشه‌ممه له‌میانه‌ی لێدوانێكیدا له كۆبوونه‌وه‌ی حكومه‌ته‌كه‌یدا نامه‌یه‌كی ئاراسته‌ی وڵاتانی كه‌نداو كردوو گوتی: ئێران له‌گه‌ڵ ئێوه وه‌ستاوه‌و له‌كاتی هێرشی سه‌دام حوسێن بۆ سه‌ر كوه‌یت ئه‌مه‌مان سه‌ڵماندووه‌و یه‌كه‌م كه‌س بووین كه هێرشه‌كه‌مان سه‌ركۆنه كرد.\nهه‌روه‌ها گوتی: به‌هه‌ندێك وڵاتانی دراوسێ ده‌ڵێین: هێزی چه‌كداری ئێران له‌دژی ئه‌وان به‌كارنایه‌ت و هه‌روه‌ها پێیان ده‌ڵێم: هێزی به‌رگری ئێران بۆ به‌رژه‌وه‌ندی هه‌موو ناوچه‌كه‌یه‌و چه‌كه‌كانمان بۆ به‌رگریكردن له‌هه‌ر دوژمنكارییه‌كی بێگانه‌یه.\nتاران ره‌تیده‌كاته‌وه رووسیا چه‌كی له رێگای ئێرانه‌وه ره‌وانه‌ی ئه‌رمینیا كردبێت\nلە ئێران تائێستا زیاتر له 25 هەزار تووشبوو كۆرۆنا گیانیان لەدەستداوە


ریڤاڵدۆ: کۆتینهۆ لە داخی مێسی بارسێلۆنای بەجێهێشت – یاریگا سپۆرت\nHome/هه‌واڵه‌كان/گرنگ/ریڤاڵدۆ: کۆتینهۆ لە داخی مێسی بارسێلۆنای بەجێهێشت\nریڤاڵدۆ: کۆتینهۆ لەبەر مێسی نەیتوانی خۆی بسەڵمێنێت\nیاریگا سپۆرت 2019/08/22\nریڤاڵدۆی ئەستیرەی پێشووی بڕازیلی پێیوایە کۆتینهۆ لە داخی مێسی لە بارسێلۆنا رۆیشت و پێیوایە ئەمە هۆکاری رۆیشتنی یاریزانە بڕازیلییەکە بوو لە بلاوگرانا.\nریڤاڵدۆی ئەستێرەی پێشووی بڕازیلی لە لێدوانێکی بۆ ماڵپەڕی بێت فێر لەبارەی هۆکاری رۆیشتنی کۆتینهۆ لە بارسێلۆنا گوتی ‘زۆر ئەستەمە بتوانیت لەو تیپەی مێسی یاریی تیادا دەکات شوێنێک بۆ خۆت بدۆزیتەوە، چونکە مێسی هەموو شتێک دەکات و بەرپرسیارەتی یانەکەی لە ئەستۆ دەگرێت، لە جیهاندا تەنیا چەند یاریزانێکی کەم هەن بتوانن لەو تیپەی مێسی یاریی تیادا دەکات خۆیان بسەڵمێنن’.\nهەروەها ریڤاڵدۆ لەبارەی کۆتینهۆوە دەڵێت ‘لەوانەیە کۆتینهۆ بەپێی پێویست ئارامی نەگرتبێت تاکو پێگەیەک بۆ خۆی لە یانەکە مسۆگەر بکات، بۆیە پێموایە کۆتینهۆ لەبەر مێسی لە بارسێلۆنا رۆیشت’.\nکۆتینهۆ ئەم هەفتەیە بە خواستن بۆ ماوەی وەرزێک لە بارسێلۆناوە بە خواستن پەیوەندیی بە بایرن میونشنەوە کرد و هاوینی داهاتوو بایرن دەتوانێت بە 120 ملیۆن یۆرۆ بەیەکجاریی بیکڕێتەوە، کۆتینهۆ تەنیا ساڵێک و نیو لە بارسێلۆنا یاریی کرد و لە کاتی ناسێنرانیشی وەکو یاریزانی بایرن گوتی ‘تەواو چیرۆکی بارسێلۆنا لەلای من کۆتایی هات’.


پەرلەمانتاران: هیچ زانیارییەکمان لە سەر ناوەڕۆکی گرێبەستی ٥٠ ساڵەی نەوت نییە – کوردی – RojNews.News\n27/11/2020 - 7:07:15 am\nسەرۆکایەتی پەرلەمانی هەرێم، وڵامی یاداشتەکەی پەرلەمانتاران ناداتدەوە کە دوایان کردبوو لەسەر گرێبەستی ٥٠ ساڵەی نەوت لەگەڵ تورکیا، حکومەت بانگهێشتی پەرلەمان بکرێت، پەرلەمانتارانیش دەڵێن تەنها سەرۆکی هەرێم زانیاریی لەسەر ئەو گرێبەستە هەیە.\nڕۆژی ١٨ی ئەم مانگە ٣٢ پەرلەمانتاری هەرێمی کوردستان، لە یاداشتێکدا کە ئاڕاستەی دەستەی سەرۆکایەتی هەرێمی کوردستانیان کرد، داوای دانیشتنێکی تایبەتی پەرلەمانی هەرێمی کوردستان یان کرد، سەبارەت بە ڕێککەوتنە ٥٠ ساڵەییەکەی هەرێم و دەوڵەتی تورک.\nلە بەشێکی یاداشتەکەدا، داواکرا، بانگهێشتی لایەنە پەیوەندیدارەکانی حکومەتی هەرێمی کوردستان بکرێت، بۆ خستنەڕووی وردەکاریی و ناوەرۆکی ڕێککەوتنەکە و ڕوونکردنەوە بدرێت بە پەرلەمان و خەڵکی کوردستان.\nبەپێی پەیڕەوی ناوخۆی پەرلەمانی هەرێمی كوردستان لە بڕگەی سێ ماددەی٦٦ كاتێك یاداشت دەدرێتە سەرۆكایەتی پەرلەمان بۆ ئەنجامدانی كۆبوونەوە، ئەگەر كۆبوونەوە ئەنجام نەدرا، ئەوە پێویستە لەماوەی ١٤ ڕۆژدا بەنووسراوی فەرمی وەڵامی یاداشتەكە بدرێتەوە، هەر بەپێی پەیڕەوی ناوخۆ دەبێت دانیشتنێكی تری ئاسایی سازبکرێت بۆ ئەوەی پەرلەمانتاران بپرسن هۆكار چییە ئەم یاداشتەكان نەخراوەتە بەرنامەی كار؟.\nبەدریە ئیسماعیل ئەندامی فراكسیۆنی كۆمەڵی ئیسلامی لە پەرلەمانی هەرێم لەسەر ئەو یاداشتەیان کە ڕادەستی سەرۆکی پەرلەمانیان کردووە، بە ڕۆژنیوزی ڕاگەیاند، ژمارەیەك پەرلەمانتار واژۆی یاساییان كۆكردووەتەوە و یاداشتێكیان داوەتە سەرۆكایەتی پەرلەمان، سەبارەت بە جوڵەپێکردنی هێزەکان، کە وەک مەترسیەکە و شیمانەی ئەوەی بۆ دەکرێت ببێتە هۆی شەڕی ناوخۆ، بەڵام تاکوو ئێستا نەخراوەتە بەرنامەی کار و کۆبوونەوەی لەسەر ئەنجام نەدراوە.\nلەسەر گرێبەستی ٥٠ ساڵەی حکومەتی هەرێم لەگەڵ بەغدا ئەو پەرلەمانتارە دەڵێت، پێویست بوو ئەم گرێبەستە بهێندرێتە پەرلەمان ئینجا ئەنجامبدرێت، بەداخەوە نەك ئێمەی پەرلەمانتار بەڵكو لایەنە بەشداربووەكانی حكومەتیش ئاگاداری ناوەڕۆك و واژۆكردنەی ئەم گرێبەستە نین، نەکرێت لەژێر ناوی ئابووریی سەربەخۆدا نەوت لە هەرێم تاڵانفرۆش بکرێت.\nتەنیا ئەو گرێبەستە نییە کە پەرلەمانتارانی نیگەران کردووە و هەست بەوە دەکەن، کە بەرپرسە باڵاکان حساب بۆ پەرلەمان ناکەن، كاروان گەزنەیی، ئەندامی فراكسیۆنی سەوز لە پەرلەمانی هەرێم لەو بارەیەوە دەڵێت:”لەبنەڕەتدا پەرلەمان گەورەترین مەرجەعی بڕیاردان و یاسادانانە لە هەرێمی كوردستان، بەڵام بەداخەوە هەندێ بڕیاری سیاسی لەئێستادا دەدرێت كە تیایدا پەرلەمان ئاگادار نییە، وەكو جوڵاندنی هێز”.\nلەسەر گرێبەستی نەوتی هەرێم و تورکیاش گەزنەیی دەڵێت:”گومان دەكەین چەند كەسێك ئەم گرێبەستەیان كردبێت، بۆیە هەوڵمانداوە حكومەت بانگهێشتی پەرلەمان بكەین تاوەكو كێشەكانی ئەم گرێبەستە بخرێتە بەردەم پەرلەمان و خەڵكی كوردستان”.\nتێبینی کراوە، پەرلەمانی هەرێمی كوردستان کار لەسەر ئەو پرسانە ناکات، کە مەلەفی جدیین، نایخاتە بەرنامەی كاری دانیشتنەكانیەوە، لەكاتێكدا تەواوی ئەو یاداشتانەی لەلایەن پەرلەمانتارەكانەوە ئاڕاستەی دەستەی سەرۆكایەتی دەكرێت یاسایین.\nهەروەها، شیرین ئەمین ئەندامی فراكسیۆنی گۆڕان لە پەرلەمانی هەرێم، ڕەخنەی لە بەرنامەی کاری پەرلەمان گرت و دەڵێت:ماوەیەكە بەپێی پێویست پەرلەمان بەرنامەی كاری نەبووە، ئەمەش لەكاتێكدایە ژمارەی یاسایی ئەندامانی پەرلەمان چەندین یاداشتیان داوەتە سەرۆكایەتی پەرلەمان، لەسەر چەند پرسێكی هەنووكەیی تاوەكو دانیشتن ئەنجامبدرێت، بەڵام بەداخەوە پەرلەمان بەپێی پێویست هەنگاوی نەناوە.\nشیرین ئەمین، ئاشکرای دەکات کە سەرۆكی ئێستای هەرێم و سەرۆکی حكومەتی پێشوو’نێچیرڤان بارزانی’ ئاگاداری ناوەڕۆکی ئەم گرێبەستەیە، دەشڵێت: ئەمە پرسێكە كە بەشاراوەیی ماوەتەوە و پەرلەمان و پەرلەمانتاران هیچ زانیارییەكیان لەسەر گرێبەستەكە و ناوەڕۆكەكەی نییە.\nڕۆژی ٢٥ی ئەم مانگە دانیشتنی پەرلەمانی هەرێمی کوردستان بەڕێوەچوو، ئەگەرچی چاوەڕوان دەکرا وەڵامی یاداشتی ئەو پەرلەمانتارانە بدرێتەوە و لەو دانیشتنەدا بانگهێشتی لایەنە پەیوەندیدارەکانی حکومەتی هەرێم بکرێت، بۆ ئاشکراکردنی ناوەڕۆکی ئەو ڕێککەوتنە، بەڵام ئەو بابەتە نەخرایە بەرنامەی کاری پەرلەمانەوە.


نەتەوە | 00:56:17 2018-05-25 | (1,440) جار خوێندراوەتەوە\nوەزارەتی ناوخۆی هەرێم لەسەر بڕیارەكەی "وەزارەتی ناوخۆی عێراق" بۆ گرتنەبەری ڕێوشوێنی یاسایی و سزادانی ئەو كەسانەی لەشوێنە گشتییەكاندا لەمانگی ڕەمەزان خواردن و خواردنەوە دەخۆن، ڕونكردنەوە دەدات.\nرۆژی پێنج شه‌ممه 24/5/2018 وەزارەتی ناوخۆی عێراق لە راگەیاندراوێكدا، هەڕەشەی سزادان و دادگاییكردنی ئەو كەسانەی كردووە، كە لەمانگی رەمەزاندا لەسەر شەقام و شوێنە گشتییەكان خواردن و خواردنەوە دەخۆن.\nله‌وباره‌شه‌وه سەعید محەمەد، ڕاوێژكاری یاسایی وەزارەتی ناوخۆی حكومەتی هەرێم، له‌لێدوانێكدا بۆ سایتی تۆڕی هه‌واڵی سلێمانی ڕایگەیاند، ئەو ڕێنماییانەی وەزارەتی ناوخۆی عێراق، پەیوەندی بەئێمەوە نییەو وەك هەرێمی كوردستان پێوەی پابەند نابین.\nناوبراو وتیشی:" هیچ ڕێنماییەكی دیاریكراو لەوەزارەتی ناوخۆی هەرێمەوە لەوبارەیەوە دەرنەچووە، بەڵام پارێزگارو قائیمقامەكانیش ڕێنمایی تایبەتیان هەیە بۆچۆنیەتی ڕێزگرتن لەمانگی ڕەمەزان بۆ چایخانەو چێشتخانەكان".\nڕاوێژكارە یاساییەكەی وەزارەتی ناوخۆی هەرێم، ئاماژەی بەوەشكرد، وەزارەتەكەیان هیچ سزایەكی بۆ ئەو جۆرە حاڵەتە دیاری نەكردووە، چونكە هاوڵاتیانی هەرێم وەك دابونەریت و رێزگرتن لە مانگی رەمەزان، لەشوێنە گشتییەكاندا خواردن ناخۆن.


بێگومان بەردەوام قەڵەم و دەسەڵاتی سیاسی ستەمکار و جەللادەکانی ڕوبەڕوی یەکتر دەبنەوە، بەردەوام دوژمنایەتی یەکتر دەکەن ، چونکە عەقڵی قەڵەم و عەقڵی چەک ناکۆکن بەیەکتر، هێزێک عەقڵێکی چەکداری هەبێت ڕێزی قەڵەم نازانێت، هێزێک کەللەیەکی ڕەقی هەبێت کوا هێزی نەرم دەناسێت؟ جەللادەکانی ستەمکار لە دوونیا هەمویان ڕقیان لە قەڵەم و ئازادیخوازانە، لەکوێ هەبووە ستەمکار باوەشی بۆ قەڵەمە ئازاو ئازادەکان کردبێتەوە!؟ جگە لە قەڵەمفرۆش و ڕانتخۆرەکان و هاو ئاوازەکانی ستەمکارەکان.\nلە کوێ قەڵەمەکان کەوتنە سەما بۆ جەللادەکان لەوێش ئازادی لە گۆڕنراوە، لە کوێش قەڵەمەئازادەکان دژایەتیان کراو لێیاندراو کوژران بزانن هەناسەی قەڵەمە ئازاکان بەردەوامە، چونکە کاری قەڵەمە ئازادەکان ڕەخنە کردنی دەسەڵاتی چەتەگەری و مافیاکڕاتییە، دەسەڵاتە کلیپتۆکراسییەکان بەردەوام قەڵەمەئازادەکانییان بە دووژمنی پلە یەک داناوە، بەردەوام خەریکی شکاندن و بوختانن بۆ قەڵەم بەدەستەکان.\nگۆبلز وەزیری پڕوپاگەندەی هیتلەر بەردەوام دەیگوت؛ سەرۆک هیتلەر هەر کاتێک گوێم لە وشەی ڕۆشنبیر دەبێت دەست بۆ دەمانچەکەم دەبەم، ئاخر ڕۆشنبیر گەر ئازاو ئازاد نەبێت قەڵەمەکەی ئەوە دەبێتە چەکێکی حەساری دەسەڵات، بەردەوام ڕانتخۆرەکان و ڕاگەیاندنکارەکان و نوسەران و ڕۆشنبیران بە نزیک بوونەوەیان لە بەرداخە ئاوەکەی دەسەڵات وەک شەکر دەتوێنەوەو نامێنن، ببینە هێزی ڕاکێشانی نەوت دەزگا ڕاگەیاندنەکانی چەندقەرەباڵخ کردووە، وەک موگناتیس ڕۆشنبیر و نوسەرانیان کێش کردووە تا ئاو بەئاشەکەی ستەمکاردا بکەن، ببینە ئەوانە پارە چەند ناشیرینی کردوون.\nڤیدڵ کاسترۆش بەردەوام لە جیڕەی قەڵەمی نوسەران دەترسا، قەڵەم و دەسەڵات بەریەکتر دەکەون، بۆیە بەزەحمەت نوسەرە ئازادەکان دەتوانن لە وڵاتی خۆیان بژین، ناچارن لە دەرەوە ڕەخنەکانیان ئاڕاستەی کەللەوشکەکەی دەسەڵات بکەن.\nدەسەڵاتی جووت حیزبی کوردیش ماوەی بیست و شەش ساڵە نەیتوانیوە سیستەمێکی سیاسی گونجاو دروست بکات، نەیتوانیوە کەرامەتی مرۆڤ بپارێزێت، بەردەوام قەڵەمە ئازادەکانی ترساندوە یان تیرۆرکردووە، سۆرانی مامە حەمە و سەردەشت عوسمان و کاوە گەرمیانی نمونەی تیرۆرن بەدەستی دەسەڵاتی جووت حیزب، بەڵام قەڵەمەئازادەکان هەر زیاتر دەبن، ئێستاش لێدان و هەڕەشە لە نوسەران درێژکراوەی سیستەمە ستەمکارەکەیە، کاری ڕۆشنبیران بەرهەم هێنانی مەعریفەیە، کاریان ڕەخنەی ناشیرینیەکانی دەسەڵاتە، نەک گەرمکردنی دیوەخان و پیاداهەڵدانی بەرپرسە تەجمیلکراوەکان، قەڵەمی ئازا نابێتە دەروێشی سیاسیەکان، نابێت بێدەنگبێت چونکە بێدەنگی کاری ڕۆشنبیران و نوسەران نیە وەک ئۆجەلان دەڵێت.\nکاوێژکردن کاری قەڵەمە فاشیلەکان و عەقڵ دۆگماو نەوتاوییەکانە، ئەوان دۆڕاون ناتوانن بڵێن و بنوسن بۆ خەڵک، بۆیە چەک دەبێتە ناسنامەیان، ئەمە گاڵتەجاڕی عەقڵی ستەمکارانە، ئەم شەڕەی قەڵەم و چەک بەردەوام دەبێت هەمیشە خەتی ئازادی و خەتی ستەمکاری تۆختر دەکاتەوە، هەمیشە ناشیرینیەکانی دەسەڵاتی تەجمیلکراو لەبەردەم خۆری قەڵەمە ئازادەکان توختر دەبێت، هەمیشە قەڵەم ماسکە ناشیرین و گاڵتەجاڕو خەڵەتێنەرەکان کەشف دەکات، بۆیە هەمیشە ستەمکاران دۆژمنی قەڵەمی ئازاو ئازادن، هەمیشە خەم و کۆژان و کۆشادی خەڵک دەبێتە مەرەکەبی قەڵەمە ئازاو ئازادەکان،هەمیشە چەتەگەری و خیانەت و نەوتخۆری وستەمکاری و نادیموکراسی بونەتە فیشەکی چەکەکەی دەسەڵاتی ستەمکار، بەڵام تا ستەمکاری هەبێت قەڵەمە ئازادەکان هەر دەبن، ئەم سیاسەتی ترساندن و لێدانی دەنگە ئازادەکان لە ئێستادا پێماندەڵێت جووت حیزب تائێستاش زۆر ستەمکارن، قەڵەم فرۆشەکانی حەساری دەسەڵات ڕۆژێک دێت ئاواببن، چونکە بوونەتە ڕۆبۆتی جەللادەکان.


" property="og:title" />\nپەڕاندی پەڕاندی!.جیاوازی نێوان "سێکس و سواربوون".\nلە نوسینی هیوا ئەحمەد و حوسەینی عەلی شەریف\nلە ناوەڕاستی هەشتاکانی سەدەی ڕابوردودا لە تەلەفزیۆن و سینەماکانی عێراقا، ئەو دیمەنانە ئەپەڕێنران کە ڕاموسان و ئاوێزان و ماچی ژن و پیاوی تیا بوو.\nلە هەمان کاتدا هەر سەر لە ئێوارە دیمەنەکانی "صور من المعرکە" لە شاشەی تاکە کەناڵەکەی ئەو کاتەوە نیشانی تەواوی ئەندامانی خێزانە عێراقیەکان ئەدرا، کە پڕ بوون لە دیمەنی سەربازی کوژراو و جەنازەی هەڵئاوساو.\nلە سینەماکانیشا هەمان بەزم بوو، ئەو کاتەی کەکچەکە خۆی ڕووت ئەکردەوە یەکسەر فلیمەکەیان ئەبڕی.\nئیتر تەواوی خەڵک هاواریان ئەکرد"پەڕاندی پەڕاندی"و کورسیەکانیان ئەدا بە یەکاو هەرچی ترۆزی و محەلەبیان پێ بوو فڕەیان ئەدا.\nلە بەغاش گەنجەکان هاواریان ئەکرد" مو انگینا دینار حرام علیکم".\nباشم لە یادە یەکەم جار کە دوکانی ڤیدیۆکان وەک بەدیلی سینەما لە شارۆچکەو ناحیەکانا دانرا، لە شارۆچکەکەی ئێمە خزمێکی من یەکەم کەس ئەم دوکانەی داناو یەکەم کەسیش بوو فلیمی خەلاعی نیشانی خەڵکەکە دا.\nدە دەقە سەیری فلیمی ڕووت بە روبعە دینارێک، کە بۆ ئەو کات پارەیەکی زۆر بوو.\nمن باش لە بیرمە هەموو پیاوەکان ئامادە بوون رۆژانە دەیان جار روبعە دینار بدەن بۆ سەیری فلیمی ڕووت.\nنێرینەی ئەو شارە کە بە دەگمەن پارەیان ئەدا بە مریشک و جلو بەرگ، ئامادە بوون هەرچیان هەبوو بیدەن بە سەیری دە دەقەی فلیمێکی ڕووت لە شاشەیەکی بچکۆلانەوە.\nساڵانی نەوەدەکان کە تازە سەتەلایت هاتبوو، نێرینەکان ناچاربوون بۆ بینینی چەند لەقتەیەکی ڕۆمانسی، چەندین کاتژمێر بەدیار کەناڵی سینە بێشی توورکیەوە دانیشن.\nخەڵکی ئەو ووڵاتەی من تینوی بینینی دیمەنی تێک ئاڵانی کچ و کوڕێک بوون .ئەوەندە دیمەنی جەنگو سەربازی کوژراویان دیبوو لە خۆیان بێزار بوون.\nئەو کاتانەی کە ئەمبینی پیاوەکان سەیری فلیمە ڕووتەکەیان ئەکرد ئەو پرسیارەم لە دەمی داچەقاو و ناوگەڵی هەڵئاوساویانا ئەبینی کە بۆچی ئەوانیش ناتوانن کاریکی لەو جۆرە بکەن.\nزۆریان کە ساڵانێکیش بوو ژنیان هێنابوو ، بەڵام هەرگیز نەیانزانیبوو وەک ئەوانەی ناو فلیمەکە بیکەن و هەرگیزیش بیریان بۆ ئەو جۆرە شتانە نەچو بوو.\nلە سەدا نەوەد و نۆی دایکان و باوکان، باپیرەو داپیرەکانی ئێمە بە دریژایی پەنجا ساڵ هاوسەرگیری دەمیان نەخستۆتە ناو دەمی یەکتر.\nلێوی یەکتریان نەمژیوە و لایان وابوە مەمکی ژن تەنها بۆ شیردانی مناڵە.\nکەواتە کەسیان سیکسیان نەکردوە بەڵام جووت بوون ،جووت بونیش ئەڵبەتە ناکاتە سێکس.\nشتێک هەیە پێی دەوترێت گان و شتێکیتر هەیە پێیدەوترێت سێکس. یەکەمیان پرۆسە نیە، لاقەکردنێکی تاک لایەنەیە، زۆر جار پیاوان پێی هەڵدەستن و کەمێک جاریش ژنان.\nبەڵام سێکس جیایە، سێکس ساتی ڕووخانی دیوارەکانە، ساتی توانەوەیە، ساتی نەمانی سنوورە. ساتی وەڵادانانی ڕێز و ویقارە. مرۆڤ لە دۆخی سێکسدا نە بەڕێزە و نەبێڕێزیش، بەڵکو خۆیەتی. سێکسیش وەکو مەستی مرۆڤ دەکاتەوە بە خۆی. لەهەموو شتێک دایدەماڵێت و دەبێتەوە بە مرۆڤ، مرۆڤێک لەدەرەوەی تەمسیل و خۆ نواندن.\nسێکس خاڵی بەتاڵبوونەوە نیە، بەڵکو ساتی پڕبوونە لە یەکتری. ئەو کاتەیە کە دوو مرۆڤ بۆشاییەکانی یەکتر و کەلێنەکانی یەکتری پڕدەکەنەوە.\nهەردووکیان لەناو یەکتریدا پڕدەبن. چونکە دوو مرۆڤی ناتەواو و نووقسانن، ساتی سێکس دەبن بە مرۆڤی تەواو.\nڕاستیەکەی بەپێچەوانەی هەندێکەوە کە پێی وایە سێکس پرۆسەی ئەژەڵبوونە، سێکس پرۆسەی گەیشتنە کەماڵی مرۆڤە.\nمرۆڤی شەرقی گان دەکات، بەڵام دیوارە مەعنەویەکانی نەڕووخاوە، بۆیە هەر تینووە.\nمرۆڤ ناتوانێت درۆ لەگەڵ مەشاعیری خۆی بکات، ناتوانێت شەڕ لەگەڵ خواست و پێویستیە بنەڕەتیەکانی خۆیابکات.\nئینسان تەنیا بە ئەندامەکانی بەینی هەردوو ڕانی پێویستی بە تێکەڵابوون نیە. بەڵکو پێویستە بەهەموو شعوریەوە، بچێتە ناو ئەو پرۆسەیەوە.\nپیاوی ئێمە جووت دەبێت، بەڵام بەڕۆح نا، تەنیا بە جەستە، بۆیە هەر تیوێتی ناشکێت. پیاوێک پێویستیەتی عەشقی ژنانە، بەر گوێچکە و چاو و ڕۆح و هەناسە و پەنجەکانی دەستی بکەوێت.\nتەبعەن ژنانیش بەشی خۆیان چاوەڕوانیان هەیە و ئەیانەوێت ئاوانەبێت و بەوجۆرەیتربێت.\nڕاستیەکەی کلتوورەکەی ئێمە لەو جۆرە مرۆڤانەی کەمە کە بانگت دەکەن بۆ سێکسێکی پیرۆز.\nسێکسی پیرۆز؟ بەڵێ بەڵێ سێکسی پیرۆز.\n- تۆ هەرگیز بیرت لەوە کردۆتەوە، هەموو مرۆڤێک پێویستی بەوەیە، ساتێک لەدەرەوەی کەسایەتیەکی ماقوڵ و لە دەرەوەی ئاین و لەدەرەوەی نەریت، سێکسێکی پیرۆز تاقی بکاتەوە؟\n+ واتە چۆن؟ بەباشی تێناگەم؟\n- نازانم چۆنی بڵێم، بەڵام ئینسان ناتوانێت بەردەوام مرۆڤێکی شیاو و شایستە و بەڕێز بێت، ئەم ڕێزەی ئێمە بۆ یەکتری دەنوێنین، قاچی مرۆڤەکان دەشکێنێت و دەیانبەستێتەوە. ئەوەی کە بەردەوام دەمانەوێت مرۆڤێکی پەسەندی کۆمەڵگابین، ڕێگەی گرتووە لەوەی بەڕێگای خۆماندا بەختەوەری ئەزموونکەین.\n- وتت سێکسی پیرۆز! واتە سێکسێک لە لەناو کڵێسا و مزگەوت؟ یان چی؟\n+ نااااا.. بۆ دەبێت پیرۆزی هەر بخرێتە پاڵ مزگەوت و کڵیسا و ئاگردانە دینیەکان، مرۆڤ دەبێت خۆی قیمەت و بەها بۆ شوێنەکان دانێت، نەک شوێنەکان بۆ ئەوی دانێن.\n- ئەی سێکسی پیرۆز واتە سێکسێک لەژێر شەرعی خودا ڕوویدابێت؟\n+ دیسان ئەوەش نیە، چونک ئەوکاتە فەرمانێکی سەروو مرۆیی جێبەجێدەکرێت. پیرۆز واتە ساتی ڕەهایی. مرۆڤ لەکاتی سێکسدا دەبێت تەنانەت مرۆڤیش نەبێت، هیچ نەبێت، هیچ. ساتی ڕەهابوونی حەز و باڵگرتنەوەی بێت بۆ دوا سنوورەکان.\nلای زۆرینەی ژنانی ئیمە سێکس بۆ ئەوە ئەکرێت کە مناڵ دروست ببێتو بە ژنی نەزۆکی ناو نەبەن.\nلای زۆرینەی پیاوانیش لانی کەم پیاوانی دوێنێ لایان وابوە لە تاریکیدا شتێک بخەیتە شتیک ئیتر ئەوە تەواوە.\nبەڵێ سێکس شتێکی زۆر جیاواز ترە لە سوار بوون .ئینسان زۆر جار ئەتوانێ سێکس بە گفتوگۆ بکا یان بە نوسینی نامەیەک یان بە دیتنێک یان ماچکردنێک. سێکس پرۆسەیەکی مەزنە کە هەموو زینەوەرەکان لە ژیانیانا ئەنجامی ئەدەن. سیکس پیرۆزیە ئەوەندە پیرۆزە کە هەموو ئاینەکانیش وەک پاداشتی بەهەشتیەکان خەڵکیان پێ ئیغرا کردوە.\nلە هیچ کاتێکیشا هیچ هێزیک جا هێزی دەسەڵاتی وەک ئەوەی عیراق و هەشتاکان بوبێت، یان زۆرینەی وڵاتە عەرەبیەکان، یان هێزی ئاینی وەک ئاینەکانی ئیسلام و مەسیحی و یەهودی و بە ناو سەماوەیەکانی تر نەیان توانیوە بەری پێ بگرن.\nئیمە لە سەرەتای نەوەدەکانا دوای ئەو سەحوە ئیسلامیە کەوتوبوین کە مەلا کرێکارو عەلی باپیر لە ناو بزوتنەوەی ئیسلامیا سەرکردایەتیان ئەکرد.\nزۆرینەی زۆری گرفتەکانی ئێمەی گەنج ئەو کاتە خۆ نەگرتن بوو لە بەرانبەر تەوژمە جنسیەکانمان.\nئێمە ئەمانتوانی نان نەخۆین ئاو نەخۆینەوە بەردەوام نویژ بکەین تەنانەت ئامادەکاری جیهادیشمان تیا بوو، بەڵام هەرچیمان ئەکرد نەمان ئەتوانی "دەسپەڕ نەکەین" نەمان ئەتوانی لە شەوا هەستانی ناوگەڵمان کۆنتڕۆڵ بکەین.\nچارەی ئاین بۆ ئەمە ئەوەبوو یان ژن بهێنین یان بە ڕۆژو بین، بەڵام نە توانای ژن هێنانمان هەبوو نە ڕۆژوش چارەی ئەو گرفتەی ئەکردین.\nئێستاش لە میدیاکانی کوردستانەوە هەمان بەزمە.\nئێستاش دیمەنی ماچەکان ئەبڕن ،بەڵام ئەو حیوارانەی کە بونەتە هۆی لیک ترازانی خێزان و نەمانی بەهای کۆمەڵایەتی بۆ کوردی تەرجەمە ئەکەن.\nتەواوی ئەم دراما تورکیانەی ناو میدیای کوردی تاکە سودێک گەر تیایا بێت دیمەنی ماچ کردنەکانە،کەچی ئەوان ئەوەی ئەبڕنو ئەو حیوارانەمان پێ نیشان ئەدەن کە پڕن لە ماڵ وێرانی.\nئێستا زاکیرەی مۆبایلی زۆربەی خەڵکی ئێمە، فیلمێک یان دوانی سایتە شینەکەی تیایە، کەچی هێشتا نووسین بە کوردی لەسەر ئەم بابەتە تابۆو حەرامو بڤەیە\n3988 جار بینراوه


پۆمپیۆ : حكومه‌تی ئێران مافیاییه\n2018-07-23 [06:34 AM]\nدوێنێ وەزیری دەرەوەی ئەمریکا لە ویلایەتی کالیفۆرنیا وتارێکی پێشکەش کرد و بە توندی هێرشی کردە سەر دەسەڵاتدارانی ئێران و سیستەمی ئەو وڵاتەی بە مافیایی و گەندەڵ تاوانبار کرد.\nمایک پۆمپیۆ لە وتارەکەیدا بەرپرسانی باڵای حکوومەتی ئێرانی بە کۆمەڵێک مافیا ناو برد و وتی: "ئەو ئایەتوڵایانەی ئێستا لە ئێران حوکمڕانی دەکەن، پارەیان لە ئایین و مەزهەب لەلا گرنگترە و ئەوان کەسانێکی دووڕوون و هەموو ڕێگاکانی فێڵ لەپێناو زیاتر دەوڵەمەندبوونی خۆیان بەکار دەهێنن، لە کاتێکدا گەلەکەیان هەژارە، ئاستی دەوڵەمەندیی بەرپرسانی ئێران بەڵگەیە لەسەر ئەوەی ئەو حکوومەتە مافیایە، نەک سیستەمی حوکمڕانی".\nئاماژەی بەوەش کرد: "لەڕووی سیساسەتی دەرەوەش ئەوە چەند دەیەیە ئەوان بەردەوامن هەتا شۆڕشەکەی خۆیان هەناردە بکەن و مەبەستیشیان تێکدانی دۆخی ئاسایشی ناوچەکەیە، ئەوان پاڵپشتیی بەشار ئەسەد و حزبوڵا و میلیشیا عێراقییەکان و شیعە توندڕەو و حووسییەکان دەکەن، کەچی گەلی ئێران خەریک لەبرسان دەمرن".\nپۆمپیۆ لە گوتارەکەیدا زۆر بە چڕی تیشکی خستە سەر مافەکانی مرۆڤ لە ئێران بێ ئەوەی بە یەک وشەش باس لە پێکهاتە جیاوازە ئایینی و نەتەوەییەکانی ئەو وڵاتە بکات، پرسێک کە جارێکی دیکە مەسەلەی ئۆپۆزسیۆنی ئێرانی خستە ژێر پرسیارەوە.\nوەزیری دەرەوەی گوتیشی: "حکوومەتی ئێران توندوتیژی دژ بە ناڕازیی خەڵک و کۆبوونەوەی ئاشتیخوازانە بەکار دەهێنێ، مانگی ڕابردوو نزیکەی پێنج هەزار کەسی دیکە دەستگیر کران تەنیا لەبەر ئەوەی ناڕەزاییان دەربڕیبوو، هەتا ئێستا بە هەزاران کەس لە گرتووخانەکانن و هەندێ کەسیش کوژراون، بەختەوەران چی دیکە خەڵکی ئێران و سەرۆک ترەمپ لە بەرانبەر بەردەوامیی چل ساڵ لە ستەمی بەرپرسانی کۆماری ئیسلامی بێدەنگ نابن".\nجیا لەو گوتارەی پۆمپیۆ دۆناڵد ترەمپ، سەرۆکی ئەمریکا لە هەژماری تایبەتیی خۆی لە تۆڕی کۆمەڵایەتیی (تویتەر) پەیامێکی بۆ حەسەن رۆحانی سەرکۆماری ئێران ناردووە.\nدۆناڵد ترەمپ حەسەن رۆحانی ئاگادار کردووەتەوە، کە ئەگەر جارێکی دیکە هەڕەشە لە ئەمریکا بکات، ئەوا رووبەڕووی سزایەکی قورس دەبێتەوە، کە پێشتر نموونەی نەبووە.\nسەرۆکی ئەمریکا بە حەسەن رۆحانی گوتووە "ئاگادار بە"، چیتر ئەمریکا نەرمی بەرامبەر هەڕەشە و توندوتیژییەکانی ئێران نانوێنێت.\nرۆژی یەکشەممە 22/7/2018، حەسەر رۆحانی هۆشداریی دابووە ترەمپ، کە لە ئەگەری دروستبوونی شەڕی ئەمریکا و ئێران، ئەوا شەڕەکە هێندە گەورە دەبێت، ”دەبێتە دایکی شەڕەکانی پێشووی جیهان".


Home›وەرزش›جیهانی›لێدوانی گواردیۆلا پاش نوێکردنەوەی گرێبەستەکەی\nئەمڕۆ بە فەرمی یانەی مانچستەرسیتی ئینگلیزی گرێبەستی راهێنەری ئیسپانی یانەکەی پیپ گواردیۆلای نوێکردەوە.\nبە پێی گرێبەستە نوێیەکە گواردیۆلا تا ساڵی 2023 لە ریزەکانی یانەی مانچستەرسیتی ئینگلیزی بەردەوام دەبێت.\nلە لێدوانێکیدا ئەو راهێنەرە پاش نوێکردنەوەی گرێبەستەکەی وتی:”لەوکاتەوەی پەیوەندیم بە یانەکەوە کردووە هەست دەکەم لە لایەن هەموو کەسێکەوە پێشوازیم لێدەکرێت،لەوکاتەوە زۆر شتمان بە دەستهێناوە،ئێمە زۆر شانازی بەو سەرکەوتنانەوە دەکەین ،لەوکاتەوە تا ئێستا پێکەوە ئامانجی گەورەو مەزنمان تۆمارکردووەو یاری و پاڵەوانێتییەکانمان بردووەتەوە”.\nگواردیۆلا توانی لەگەڵ مانچستەرسیتی دوو جار نازناوی خولی ئینگلتەرا و جامی یەکێتیی ئینگلتەرا بباتەوە، ئەمەش لە ساڵی 2016 وە کە پەیوەندی بە یانە ئینگلیزییەکەوە کردووە.\nسەرۆکی یانەی مانچستەرسیتی خەلدون ئیبراهیم دەڵێت:”درێژکردنەوەی گرێبەستی گواردیۆلا هەنگاوێکی سروشتییە لە داهاتوودا،کە چەند ساڵێک لەمەو بەر دەستیپێکرد،ئەمەش دەرئەنجامی متمانە و رێزی هاوبەشی نێوان خۆی و یانەکەیە”.\nلیتوانیا: مافی پەنابەرێتی هەموو کۆچبەرەکانمان رەتکردووەتەوە


NRT TV | جیهان | ئەمریکا شەڕی ئابوریی لەگەڵ چین بە تیکتۆک دەکات\n4538 جار خوێندراوەتەوە\nئەمریکا بەنیازە شەڕی ئابوری لەگەڵ چین بگۆڕێت و بەنیازە تیکتۆک و تۆڕە کۆمەڵایەتییەکانی تری چین لە وڵاتەکەی قەدەغەبکات، کە لە ئێستادا دەیان ملیۆن بەکارهێنەری لە ئەمریکادا هەیە.\nلە ماوەی ڕابردودا ئەمريکا لە شەڕە ئابورييەکەی لەگەڵ چين لە هەوڵی ئەوەدابوو لە ڕێگەی سەپاندنی سزا بەسەر کۆمپانيای هواويدا زيانی ئابوری بەو وڵاتە بگەيەنێت، بەڵام ئەمجارە هەوڵەکەی لەڕێگەی وەستاندنی تۆڕێکی کۆمەڵايەتی ئەو وڵاتەيە.\nمایک پۆمپیۆ وەزیری دەرەوەی ڕايگەياند بەنیازن پرسی قەدەغەکردنی تۆڕەکۆمەڵایەتیەکانی چین و لەناوياندا تیکتۆک تاوتوێ بکەن، راشیگەیاند تیکتۆک و تۆڕە کۆمەڵایەتیەکانی تری ئەو وڵاتە زانیاری بەکاربەرانیان رادەستی دەزگا هەواڵگریەکانی چین دەکەن.\nسەبارەت بەو هاوڵاتیە ئەمریکیانەشی کە تۆڕی تیکتۆک بەکاردەهێنن وتی، ئەگەر دەتانەوێت زانیاری و ڤیدیۆکانتان بگاتە دەست حزبی شیوعی دەسەڵاتداری چین بەردەوام بن لە بەکارهێنانی ئەو تۆڕە.\nلەبەرامبەردا کۆمپانیای تیکتۆک رایگەیاندووە، هیج کات زانیاری بەکاربەرانیان رادەستی چین نەکردووە و هەر داوایەکی لەو جۆرەشیان لێبکرێت رەتیدەکەنەوە، چونکە لە سەرووی هەموو شتێکەوە گرنگی بە پاراستنی زانیاری بەکاربەرانیان دەدەن.\nبەپێی داتاکانی کۆمپانيای تيکتۆک ئەوتۆڕە کۆمەڵايەتييە لە ئێستادا زیاتر لە ٤٥ ملیۆن بەکارهێنەری هەيە لە ئەمريکا، کە دەکاتە لە سەدا ٦ی دابەزاندنی بەرنامەکە لە جيهاندا.\nهەر لەم چوارچێوەيەشدا، حەوتی ئەم مانگە کۆمپانيای تيکتۆک ڕايگەياند چالاکييەکانيان لە هۆنگ کۆنگ ڕاگيراوە، هەروەها هەريەک لە هندستان و ئوستوڕاڵياش بەکارهێنانی ئەو تۆڕە کۆمەڵايەتييەيان قەدەغەکردووە.


سوپا بە تامی میلیشیا – Politic Press\nسوپا بە تامی میلیشیا\nسەدساڵ بەسەر دامەزراندن و یەكخستنەوەی هێزە چەكدارەكانی هەردوو دەوڵەتی عێراق و ئێراندا تێدەپەڕێت، هەردووكیان لە مانگەكانی كانوونی یەكەم و دووەمی ١٩٢١ و ١٩٢٢دا وەك سوپایەكی نوێی دەوڵەتی خۆیان ڕێك و سازكردەوە، پاش سەدساڵ و بە سەیركردنی ڕابردووی ئەم دوو سوپایە و بە تێپەڕین بە چەندین تاقیكردنەوەی نێوخۆیی و دەرەكییدا، ئەو ڕاستییە دەركەوتووە كە هەردووكیان بەتوانا و سەركوتكار بۆ سەركوتكردنی گەلانی نێوخۆی وڵات و بێتوانا و لەرزۆك بەرامبەر دوژمنانی دەرەكی.\nسوپای عێراق لە ٦ی كانوونی دووەمی ١٩٢١دا، بە سەركردایەتی كوردێكی كەركوكی كۆنەئەفسەری عوسمانی(جەعفەر عەسكەری) دامەزراندنی خۆی ڕاگەیاند. یەكەمجار لە چوار فیرقەدا خۆی ڕێكخست، دووان لە بەغدا و یەكێكیان لە كەركوك و ئەوی دی لە دیوانیە جێگیر كران، (ئەوكات هەرێمی كوردستانی ئەمڕۆ سەر بە عێراق نەبوو). یەكەمین فەوجی سوپاش ناوی ئیمام موسای كازمی لێ نرا، كە حەوتەمین ئیمامی شیعەیە و كوڕی ئیمام سادقە، لە حیجاز لە دایكبووە و ساڵی ٧٩٩.ز مردووە. سەیر لەوەدایە موسا كازم نەك سیمبولێكی سەربازی نییە و شەڕێكی نەكردووە، تەنانەت لەبەر ئارامی و عیبادەت و هێمنییەكەی، نازناوەكانی”سابیر، نەفسو زەكیە و ساڵح”ی بۆ بەكاردەهێنرا. لەوەش زیاتر وەك بنەما سوپا بە هێمای ناوەندگەرایی و سەروەریپارێزی دەوڵەت لە سەرەتای بیستەكانی سەدەی ڕابردوودا سەیر دەكرا، لە كاتێكدا ئیمام موسا لە زیندانی عەباسییەكاندا مرد كە نیشانەیە بۆ نەیاری دەزگای دەوڵەت تا لەشكرەكەی. ڕەنگە باشتر بوو ئەو یەكەم فەوجەی عێراق ناوی موختاری سەقەفی، مالكی ئەشتەر یان ئیبراهیمی كوڕی هەڵگرتایە مانادارتریش دەبوو، چونكە ئەمانە هەم شیعە بوون و هەم مێژووی سەربازی و دەڵەتمەدارییشیان لە فیقهی سیاسیی شیعەدا نكوڵی لێناكرێت.\nلەبارەی ئەرتەشی ئێرانیشەوە، لە ٥ی كانوونی یەكەمی١٩٢١دا، ڕەزاخان ئەوكات وەزیری بەرگری دەوڵەتی قاجار(ئێران) بوو، یەكەمین فەرمانی سوپایی دەركرد و بڕیاری یەكخستنی هێزە پەرتەوازەكانی وڵاتی‌دا و ژاندارمیری و قوزاقی كردە یەك سوپای دەوڵەتی، یەك مانگ دوای ئەوەش واتە ١٥ی كانوونی دووەمی١٩٢٢دا، ڕایگەیاند سوپای نوێی وڵات لە پێنج لەشكردا خۆی ڕێكدەخاتەوە و لە پێنج ئیالەتی وڵاتدا جێگیری كردن.\nلەدرووشمەوە تا واقیع\nدرووشمی سوپای شاهی ئێران، “خوا، شا و وڵات” بوو، هی ئێستاشیان ئەمەیە:” هەر هێزێك هەیە ئامادەی بكەن بۆ دوژمن” هەروەها “ئەرتەش فیدای میللەت”ە، دروشمی سوپای عێراقیش “سوپای پارێزەری وڵات”ە و نازناویان “شێرەكانی ڕافیدەینە”، بەڵام لە واقیعی مێژوویی و تاقیكراوەدا باشتر بوو هەردووكیان درووشمییان “شێری ماڵەوە و ڕێوی دەرەوە” بووایە. بۆچی؟\nئەم دوو سوپایە لە مێژووی خۆیاندا چەندجارێك تاقیكراونەتەوە، ئەلهەق هەردووكیان سەركەوتوو بوون لەوەدا كە ئاسمان و زەوییان دژی ئۆپۆزسیۆنی نێوخۆیی و نەتەوە غەیرە فارس و عەرەبەكان كردووەتە ئاگردان و مەیدانی سەركوتكاری و لەناوبردن، بەڵام بە پێجەوانەوە بۆ نموونە لەبەردەم دوژمنانی دەرەكی هەردووكیان لەساڵانی ١٩٤١دا بە چەند ڕۆژێك یان كەمتر هەرەسییان هێنا و تەسلیمی سوپای بەریتانیا بوون. ئەم دوو سوپایە بە هاوبەشی تەنها لە جەنگێكی دەرەكییدا خۆیان بە براوە دەزانن و بە خەستی و گیانانە خوێنیان دا و دژی دوژمن بەرگرییان كرد، ئەویش جەنگی ٨ساڵەی ئێران-عێراقی نیوان خۆیان بوو، كە دژی یەكتر بوو، راستییەكەی هەردووكیش تێیدا دۆڕان، یان لانیكەم هیچكامیان نەیانبردەوە.\nپاش كودەتاكەی ١٩٢١ی زیائەدین تەباتەبایی و ڕەزا میرپەنج(ڕەزاشای دواتر) لە دەوڵەتی قاجار(ئێران)دا، ڕەزا میرپەنج (كە لە كۆتاییەكەیدا براوەی یەكەم هەر خۆی بوو، هێشتا نەبووبوویە شای پەهلەوی)، دەیویست سوپایەكی دەوڵەتیی و یەكپارچە درووستبكات، بۆ ئەم مەبەستە باڵیۆزی قاجار لە واشنتۆن، ڕۆژی ١٦ی كانوونی دووەمی١٩٢٣، داوا لە ئەمریكا دەكات چەند فرۆكەیەكی سەربازی پێبفرۆشێت، بەڵام ئەو وڵاتە ڕازی نابێت، بەو بیانووەی ناكرێت خۆی دامەزرێنەری كۆنفرانسی ئاشتی و داماڵینی چەك بێت و فرۆكە بداتە ئێران تا پەلاماری وڵاتانی دیكە بكات! بەڵام باڵیۆزی ئێران دەستبەجێ وتبووی: هیچ خەمیان نەبێت ئامانجی دەوڵەتی ئێران بۆردوومانی دەوڵەتانی دراوسێ نییە و تەنها بۆ سەركوتكردنی یاخیی و عەشایەر نێوخۆیە و سەپاندنی ئاسایشی ناوخۆییە! عەجەب ئامانجێك!\nسوپای دەوڵەتی ئێران هەروای كرد، یەكەمین جەنگی فرۆكەسەربازییەكانی دژی دوژمنانی دەرەكی نەبوو، بەڵكو دژی كوردانی لوڕ بەكارهات و بە تووندین شێوەی سەردەم پەلاماریی خەڵكی بێدیفاعی لوڕستانیان دا و سەركوتییان كردن. ئەمە یەكەمین فڕینی جەنگی مێژووی سوپای ئێرانە كە خەڵكی خۆی تێدا لەناوبرد و لە ململانێی ناوخۆییدا خۆی تاقی و خاڵیكردەوە.\nسوپای دەوڵەتی عێراقیش وەك دراوسێكەی، لە خۆپڕچەككردندا درێغی نەكرد، وەك ئەو پاش كڕینی چەند كۆپتەرێكی سەربازی و درووستكردنی هێزی ئاسمانی لە مانگی سێی ١٩٣١دا، جەند مانگێكی نەبرد لە هەمان ساڵدا بۆ یەكەمجار فرۆكەی سەربازی دژی هاوڵاتییانی خۆی و بۆ لەناوبردنی مانگرتنێكی مەدەنیانەی ساڵی ١٩٣١ (مانگرتنی بێدەنگی بەغدا) بەكاری هێنا و “سەركەوتووانە” تاقیكردەوە!\nبا ئەوەش جێنەمێنێت، گەرچی سوپا بۆ تەنگانە و بۆ دوژمنی دەرەكی و پاراستنی هاوڵاتیان دروست دەكرێت، بەڵام لەبەر لاوازی سوپا و ناكارایی لە تەنگانەدا، هەردوو وڵات لەگەڵ هەر كودەتایەك یان ڕووداوێكی ڕیشەییدا، دەسەڵاتدارانی متمانەیان بەم سوپایە نەبووە هێزی بەدیلی سوپایان دروستكردووە، لە ئێران سوپای پاسداران و بەسیج و لە عێراقیش جەیشی شەعبی و حەشدی شەعبی و حەشدی نیشتمانی وەك بەدیلی سوپا و بۆ تەواوكردنی ئەركی ئەنجامنەدراوی ئەوان دروستكراون.\nببینن چەند لە یەك دەچن، هەر لە مێژووی دامەزراندنەوە تا دەستێوەردانی سیاسیی و شكست تا دەگاتە پەروەردەیان.\nجا سوپایەك ئەمە سەروەری و مێژووی بێت و ئەمەش دروشم و سیمبولەكانی بێت، ئەوەش ئەنجامی تاقیكردنەوەكانی بێت! بێگومان عاقیبەتی هەر ئەوە دەبێت كە هەیە، لەسەرجەم ناڕەزایەتی و خۆپیشاندان نێوخۆییەكاندا سەركوتكار و لەهەمبەر دوژمنیشدا زەلیل و دەستەمۆ.\nبۆیە لەناو كولتووری زارەكی كوردیدا، بە ناهەق نییە هێندە فایلی سوپای دەوڵەت ڕەشە، دایكانی ڕۆڵەی كوردی موكریان، بە لایلایەیەك سەربازییكردنی بەزۆرییان ئاوا وێنا كردووە:\nكوڕم گەورە كرد بە شەكری شاری/ ڕەزاشا دەیبا لە بۆ ئیجباری\nكوڕم گەورەكرد بە شیری مەڕێ/ ڕەزاشا دەیبا پێی دەكا شەڕێ\nبە كورتی.. پارەكەی بەغداو دوو قسە\nئەگەری رێككەوتنی هەولێرو بەغدا بەهێزە (272 بینین)


08/05/2021 200 جار خوێنراوەتەوە\nنوێنه‌ری یه‌كێتی ئه‌وروپا له كۆبۆنه‌وه‌كانی ڤیه‌ننای تایبه‌ت به زیندووكردنه‌وه‌ی رێككه‌وتننامه ئه‌تۆمییه‌كه‌ی ئێران رایگه‌یاند هیچ واده‌یه‌كی دیاری كراو نییه بۆ گه‌یشتن به رێككه‌وتن.\nله دوای كۆتایی هێنان به قۆناغی سێهه‌می گفتوگۆكان كه له ڤه‌یه‌ننای پایته‌ختی نه‌مسا به‌ڕێوه ده‌چێت، ئینریك مۆرا نوێنه‌ری یه‌كێتی ئه‌وروپا رایگه‌یاند "كاتێكی دیاریكراو نییه بۆ گه‌یشتن به رێككه‌وتن، وتیشی: بەڵام كات له به‌رژه‌وه‌ندیماندا نییه".\nهاوكات میخائیل ئۆلیانۆف نوێنه‌ری روسیا له گفتوگۆكان رایگه‌یاند بابه‌تی گه‌ڕانه‌وه‌ی ئه‌مریكا بۆ رێككه‌وتننامه‌كه له سه‌ر مێزی گفتوگۆیه، هه‌روه‌ها عه‌باس عیراقچی نوێنه‌ری ئێرانیش وتی: واشنتۆن ره‌زامه‌ندی نیشانداوه له‌سه‌ر لابردنی زۆرێك له سزاكان، كه‌ئه‌وه‌ش مه‌رجی ئێرانه له گه‌ڕانه‌وه‌ی بۆ رێكه‌وتنه‌كه، بەڵام ئه‌وه سه‌رجه‌م داخوازییه‌كانی وڵاته‌كه‌ی جێبه‌جێ ناكات، به‌ڵكو تاران ده‌یه‌وێت سه‌رجه‌م داخوازییه‌كانی به‌دی بێت.


سوپای ئیسڕائیل هاوڵاتییانی لوبنان له مه‌ترسییه‌ك ئاگادار ده‌كاته‌وه 2018-01-29\nسوپای ئیسڕائیل له ئاگادار كردنه‌وه‌یه‌كدا له‌سه‌ر زمانی وته‌بێژه‌كه‌یه‌وه به خه‌ڵكی لوبنانی وتووه كه ساڵی 2018 ساڵی تاقیكارییه بۆ هاوڵاتییانی لوبنان و به‌هێز بوونی پێگه‌ی ئێران له‌م وڵاته‌دا ئاگری جه‌نگ هه‌ڵده‌گیرسێنێت.\nئه‌م په‌یامه‌ی سوپای ئیسڕائیل رۆژی رابردوو له ژماره‌یه‌ك راگه‌یاندنی لوبنانی و هه‌روه‌ها ناوچه‌كه‌دا بڵاو بووه‌ته‌وه و راگه‌یاندنه‌كانی ئیسڕائیلیش باسیان كردووه.\nرۆنی مێنلیس وته‌بێژی سوپای ئیسڕائیل جه‌ختی كردووه‌ته‌وه كه ئه‌گه‌ر حكومه‌تی لوبنان و زۆرێك له وڵاتانی جیهان چاویان دابخه‌ن، ئه‌وا لوبنان ده‌بێته كۆمپانیایه‌كی گه‌وره‌ی درووستكردنی موشه‌ك. چونكه ئیتر باسه‌كه ته‌نیا له‌سه‌ر ناردنی چه‌ك و پاره ی ئێران نییه بۆ لوبنان، به‌ڵكو ئه‌م وڵاته به ئاشكرا پێگه‌ی به‌هێزی داكوتاوه له‌ناو خاكی لوبناندا.\nمێنلیس رووی وته‌كانی ئاراسته‌ی هاوڵاتییانی لوبنان كرد و وتی: له ساڵی 2018ـدا ئاسایش و داهاتووی خۆتان مه‌كه‌نه یاریی ده‌ستی ئێران و گه‌شه‌ی ئابووریی و پێشكه‌وتنی خۆتان مه‌كه‌ن به فیدای دیكتاتۆه‌ركانی حزبوڵڵا و تاران.


باڵوێزی عێراق له ئۆكرانیا سه‌ردانی زانكۆی گه‌شه‌پێدانی مرۆیی ده‌كات\n2018-11-08 (پێنجشەم) [ زانکۆی گەشەپێدانی مرۆیی ]\nله سه‌ردانێكیدا بۆ زانكۆی گه‌شه‌پێدانی مرۆیی سه‌ره‌رای ستایشكردنی زانكۆ بۆ پێشكه‌شكردنی ئاستێكی به‌رزی ئه‌كادیمی له‌سه‌ر ئاستی عێراق، باڵوێزی عێراق له ئۆكرانیا باسی له گرنگی په‌ره‌پێدانی په‌یوه‌ندییه زانستی و ئه‌كادیمییه‌كان كرد له نێوان زانكۆكانی كورستان و ئۆكرانیادا.\nرۆژی پێنج شه‌ممه به‌رواری ٢٠١٨/١١/٨ به‌رێز، پڕۆفیسۆر د. مەریوان احمد رەشید سه‌رۆكی زانكۆی گه‌شه‌پێدانی مرۆیی پێشوازی كرد له به‌رێز، به‌كر ئه‌حمه‌د جاف، باڵوێزی عێراق له ئۆكرانیا و له میانه‌ی دیدارێكی دۆستانه‌دا هه‌ردولا جه‌ختیان له‌سه‌ر یه‌كخستنی هه‌وڵه‌كان كرده‌وه بۆ پێشخستنی ئاستی زانستی زانكۆكانی كوردستان و عێراق.\nباڵوێزی عێراق له ئۆكرانیا خۆشحاڵی خۆی نیشاندا به‌وه‌ی زانكۆی گه‌شه‌پێدانی مرۆیی توانیویه‌تی له ماوه‌ی چه‌ند ساڵی رابردودا وه‌ك زانكۆیه‌كی ئه‌هلی پله‌ی یه‌كه‌م له‌سه‌ر ئاستی زانكۆ ئه‌هلییه‌كانی عێراق به‌ده‌ستبهێنێت و هیواشی خواست كه ئه‌و ئاسته به‌رزه‌یان بپارێزن و ده‌ستكه‌وتی گه‌وره‌تر له لایه‌نی ئه‌كادیمییه‌وه به‌ده‌ست بهێنن.\nله كۆتاییشدا به‌رێز، پڕۆفیسۆر د. مەریوان احمد رەشید سه‌رۆكی زانكۆی گه‌شه‌پێدانی مرۆیی سوپاسی باڵوێز (به‌كر ئه‌حمه‌د جاف)ی كرد بۆ ئه‌و به‌سه‌ر كردنه‌وه‌یه‌و نرخاندنی هه‌وڵ و ده‌ستكه‌وته‌كانی زانكۆی گه‌شه‌پێدانی مرۆیی.


سه‌خته‌كارى ئه‌نجامدان و هوژدارییا سه‌رهه‌لدانا شه‌رێ نافخوى ژى ددن . – مالپه‌رێ خابير\nسەرەتا / به‌شێن مالپه‌ری / نوچه / سه‌خته‌كارى ئه‌نجامدان و هوژدارییا سه‌رهه‌لدانا شه‌رێ نافخوى ژى ددن .\nسه‌خته‌كارى ئه‌نجامدان و هوژدارییا سه‌رهه‌لدانا شه‌رێ نافخوى ژى ددن .\nح.ي 2018-05-29\tنوچه لابردنی بۆچوون 20 بینین\nلایه‌ن و قه‌وارێن توهمه‌تبار ب ئه‌نجامدانا سه‌خته‌كارییان ب توندى ل دژى دووباره هه‌ژمارتنا ده‌نگێن هه‌لبژارتنێن په‌رله‌مانێ عێراقێ نه، و هوژدارییا دروستبینا كاره‌ساتا ددن ل سه‌ر هه‌لوه‌شاندنا وان ئه‌نجامان، دیسان هه‌ر ئێك ژ ئیران و ئه‌مریكا ژى نه‌دگه‌ل هندێ نه ئه‌نجام ب هێنه ره‌تكرن .\nو رۆژ بۆ رۆژێ به‌لگه‌یێن ئه‌نجامدانا سه‌خته‌كارییان دوان هه‌لبژارتناندا زێده‌تر دهێنه ئاشكه‌را كرن، تا گه‌هشتى وى راده‌ى، ئیدى لایه‌نێن توهمه‌تبار ب ئه‌نجامدان سه‌خته‌كارییان و گهورینا ده‌نگێن وه‌لاتییان، هوژداریێن سه‌رهه‌لدانا دروستبینا كاره‌ساتان ددن و حكومه‌ت و دادگه‌ها بلندا ده‌ستورى و په‌رله‌مان ژى، نزانن دێ چه‌وا ژڤێ قه‌یرانا نوى دروستبى، ده‌ركه‌ڤن و قورتالبن، ب رازه‌مه‌ندییا هه‌مى لایه‌نان .\nدیسان مێدیایێن نافخو و یێن جیهانى ژى موژیلى بابه‌تێ سه‌خته‌كارى و سه‌رپێچیێن هه‌لبژارتنێن ئه‌نجومه‌نێ نینه‌رێن عێراقێ نه د ده‌مێ نوكه‌دا، كو عێراقێ ب سه‌دان ملیون دولار بۆ هه‌لبژارتنێن ئه‌لكتورنى ژ داهاتیێ گشتى مه‌زاختن، به‌لێ هنده‌ك لایه‌نێن دیار و توهمه‌تبار ب گه‌نده‌لییا سالێن بورین ئه‌و پاره ژى ب ئه‌نجامدانا سه‌خته‌كارییان و گهورینا ده‌نگێن خه‌لكێ عێراقێ ب هه‌دردان .\nل دویڤ راگه‌هاندنه‌كا په‌رله‌مانێ به‌غدا، دووهى دووشه‌مبیێ ئه‌نجومه‌نێ نینه‌ران ده‌نگ لسه‌ر پڕۆژە بڕیاره‌كێ، دا، كو تێدا داخواز دكت ب رێژه‌یا (10%) ی یا دەنگێن وه‌لاتییان ب ده‌ستى ب هێنه هه‌ژمارتن، و ده‌نگێن ئاواره و وه‌لاتیێن ده‌رڤه ب هێنه ره‌تكرن .ئه‌و ژى پشتى نه‌رازیبینه‌كا زورا كه‌ساتى و لایه‌ن و قه‌وارێن سیاسى ل عێراقێ دیڤدا هاتى .\nپەرلەمانێ عێراقێ گه‌هشتییه وێ باوه‌ریێ، كو هنده‌ك لایه‌نان سه‌خته‌كاریه‌كا زور د ده‌نگدان ئاواره‌یێن پارێزگه‌هێن موسل و ئه‌نبار و سه‌لاحه‌دین و دیالادا كرینه، كو هنده‌ك لایه‌نێن كوردى ژى دناڤدانه و توهمه‌تبارن، و برێكا فلاش مێمورییا ده‌نگ وه‌كى حه‌زا خوه لێ كرینه، و ژماره‌یه‌كا زورا كورسییان دناڤبه‌را خوه‌دا دابه‌شكرینه .\nد بریارا نوى یا ئه‌نجومه‌نێ نینه‌ران دا، ئه‌و ژى هاتییه ، ئه‌گه‌ر د هه‌ژمارتنا 10 % دا یا ده‌نگان ب رێكا ده‌ستى، ئه‌گه‌ر جیاوازی ئانكو سه‌خته‌كارى گەهشتە رێژەیا (25%) ل وى ده‌مى، سەرتاسەری عێراقێ ده‌نگ ب ده‌ستى دێ هێنه هه‌ژمارتن و ئه‌نجامێن هه‌لبژارتنێن 12 ئه‌یارێ ب فلاش مێمورییا ناهێته قه‌بیلكرن و دێ هێنه ره‌تكرن، به‌لێ هێشتا كێشه ب دووماهى نه‌هاتییه.و ژلایێ خوه‌ڤه لایه‌نێن نه‌رازى و یێن به‌لگه‌یێن ئه‌نجامدانا سه‌خته‌كارییا د ده‌ستێن واندا، دبێژن، ئه‌و لایه‌نێن سه‌خته‌كارى كرین دڤێن ب هێنه سزادان و ب رێكا هه‌ژمارتنا ده‌ستى ژى سه‌خته‌كارى كرینه و هه‌مى سه‌رپێچیێن وان ئاشكه‌را نابن، چونكى سندوق و فلاش مێمورى و دگه‌ل كاخه‌زێن ده‌نگدانێ لایێ وان هاتبینه هه‌لگرتن و ل ژێر كونترولا واندا بین، ژماره‌یه‌كا كێم یا سندوقان تێ نه‌بن، و هه‌ر شه‌ش لایه‌نێن كوردى ژى یێن نه‌رازى، ئێكه‌تى و پارتیێ ب ئه‌نجامدانا سه‌خته‌كاریێن ئاشكه‌را توهمه‌تبار دكن، و به‌لگه‌یێن دیار ژى ل به‌رده‌ستێن وان هه‌نه، و بۆ رایا گشتى و كومسیونا هه‌لبژارتنان و نه‌ته‌وێن ئێكگرتى و نینه‌رێ سه‌روكێ ئه‌مریكا بۆ شه‌رێ داعشێ پێشكێش كرینه، و دبێژن، ب چ شێوا ئه‌م رازى نابن لسه‌ر گهورینا رایا خه‌لكێ، و پارتێن ده‌ستهلاتدار هه‌مى جورێن گه‌نده‌لیێ لڤى وه‌لاتى ژ سالا 2003 وه‌ره ئه‌نجامداینه و بتنێ گهورینا بڤى شێوه‌ى یا ده‌نگێن وه‌لاتییان مابى، ئه‌و ژى كرن، و هێڤیێن باشتربینا ژیارا خه‌لكێ عێراقێ ب گشتى، بن ئاخكرن ب ئه‌نجامادان وان سه‌خته‌كاریێن ئاشكه‌را، و ئه‌و ژى گوتینه، هه‌ر ئێك ژ ئێكه‌تى و پارتى ئێكسه‌ر سه‌ره‌دانا لایه‌نێن شیعى یێن باله ده‌ستێ ل عێراقێ كرن، بۆ پێكئینانا حكومه‌تێ وبه‌لاڤكرنا پوستان دناڤبه‌را خوه‌دا، داوه‌كو به‌حسكرنا ئه‌نجامدانا سه‌خته‌كارییان د هه‌لبژارتناندا ژ رۆژه‌ڤێ ببن ده‌ر، و ئه‌وێ تاوانا مه‌زن ب كاره‌كێ نورمال لڤى وه‌لاتى بریندار ل قه‌له‌م بدن، به‌لێ وه‌ك وان ده‌رنه‌چوو و رۆژ بۆ رۆژێ ئه‌و تاوانه یا بۆ هه‌مى جیهانێ رون و ئاشكه‌را دبت، و خه‌لكێ عێراق و هه‌رێمێ ژى ب ئه‌وێ چه‌ند\nدواتر ڤیدیۆ : هه‌مى تشت ل چینێ دجياوازن تا باژێرێ یاریان ژى .


22 January 2022 18:25\nپەیامی کورد ... ڕیکلامێکی کوردی، خەڵاتێکی نێودەوڵەتی بەدەست دەهێنێت\nبۆ یەکەمجار لەسەر ئاستی عێراق، ڕیکلامێکی کۆمپانیای iQ بۆ خزمەتگوزاری ئەنتەرنێت خەڵاتێکی نێودەوڵەتی دەباتەوە. ڕیکلامی تەلەفزیۆنی کەمپەینی (جیهانت فراوان بکە)ی کۆمپانیای iQ توانی خەڵاتی International Finance Publications Ltd. بەدەستبهێنێت لەگەڵ خەڵاتێکی تردا.\n-خەڵاتی کەمپەینی جیهانت فراوان بکە (Expand Your World) کە پێکهاتووە لە ڕیکلامێکی تەلەفزیۆنی، کە بە داهێنانێکی نوێ دانرا لە بواری پەیوەندیدا لەسەر ئاستی عێراق بۆ ساڵی 2021.\n-هەروەها خەڵاتی ئەپڵیکەیشنی iQ Digicare، کە ئەپێکی تایبەتە بە پێشکەشکردنی زانیاری و خزمەتگوزاری بە بەشداربووەکانی iQ، بە باشترین و نوێترین ئەپڵیکەیشن دەستنیشانکرا لەسەر ئاستی عێراق.\nلەم بارەیەوە (بژوێن عەلی)، بەڕێوبەری مارکێتینگ لە کۆمپانیای iQ ڕایگەیاند '' بەدەستهێنانی دوو خەڵاتی ڕێزلێنان لە International Finance هاندەرمان دەبێت وەک هەمیشە باشترین خزمەتگوزاری ئەنتەرنێت پێشکەش بە بەشداربووەکانمان بکەین و خزمەتی زیاتری کۆمەڵگاکەمان بکەین''.\nبژوێن عەلی، ئاماژەی بەوەشدا " ئامانجی iQ دابینکردنی باشترین کەرەستەی تەکنۆلۆژیایەو ئاشناکردنی جیهانێکی بێ سنوورە بە دانیشتووانی عێراق بۆ دەرخستن و برەودان بە تواناکانیان بە باشترین شێوە، ئەگەر لە ئاستی تاکە کەس بێت یان کۆمەڵگە بەگشتی''.\nڕیکلامی کەمپەینی جیهانت فراوان بکە، بیرۆکەی کۆمپانیای بریک لەین و بەرهەمهێنانی کۆمپانیای سوولی میدیایە بۆ بەرهەمهێنان و بڵاوکردنەوەی ڕیکلامی تەلەفزیۆنی ، ساڵی 2021 لە سلێمانی بەرهەمهێنراوە.\nکۆمپانیای سوولی میدیا ساڵانێکە پێشەنگی بەرهەمهێنانی ریکلامە لەسەر ئاستی عێراق و بە ستانداردی جیهانی ریکلام بەرهەم دەهێنن. لەبارەی ئەم ڕیکلامەوە، هیمداد حەمید بەڕێوەبەری کۆمپانیای سوولی میدیا وتی ''یەکەم جارە لەسەر ئاستی عێراق ڕیکلامێکی وا پرۆفیشناڵ بەو تەکنیکە بەرزانەوە لە هەرێمی کوردستان و عێراق بەرهەم بهێندرێت، هەر بۆیە شایەنی ئەو خەڵاتەیە کە پێیدراوەو ئەمەش شانازییەکە بۆ کۆمپانیای iQ و سوولی میدیا و بریک لەین، کە خاوەن و ئاژانس و کۆمپانیای بەرهەمهێنەری ئەم ڕیکلامەن."\nInternational Finance Publications گۆڤارێکی خەڵاتی بازرگانی و داراییە کە لەلایەن بڵاوکراوەی دارایی نێودەوڵەتی بەریتانیاوە بڵاودەکرێتەوە. گۆڤارو وێب سایتی International Finance خوێنەرێکی زۆریان هەیە لەسەر ئاستی ئەوروپاو خۆرهەڵاتی ناوەڕاست بە تایبەتی لە ئیمارات، سەعوودیە، قەتەر، سەڵتەنەی عەممان و کوەیت. ڕۆژانە هەواڵ و زانیاری نوێ، لێدوان، شیکردنەوەو چاوپێکەوتن لەگەڵ کەسانی بە ئەزموون و شارەزا لەسەر بازاڕ، بازرگانان، بڕیاردەرانی ئابووری و کۆمپانیاکان، وەبەرهێنەران لە بازارە جیاوازەکانی دنیاوە بڵاودەکاتەوە.


وێبگەڕێکی نوێ دەبێتە هەڕەشە بۆسەر گوگڵ کرۆم – Politic Press\nوێبگەڕێکی نوێ دەبێتە هەڕەشە بۆسەر گوگڵ کرۆم\nژمارەی بینین: 35\nوێبگەڕێکی نوێ بەهۆی خاسیەتە تایبەتمەندەکانییەوە دەبێتە هەڕەشە بۆسەر گوگڵ کرۆم کە یەکێکە لە بەناوبانگترین و بەربڵاوترین وێبگەڕەکان لەنێوان بەکارهێنەرانی ئینتەرنێت.\nبەپێی ماڵپەڕی فۆربس، وێبگەڕەکە ناوی “برەیڤ-Brave”ە کە بەواتای ئازا دێت و بە بەهێزی چووەتە ناو جیهانی وێبگەڕەکانەوە و لە ماوەیەکی کەمدا توانیوییەتی ٢٠ ملیۆن بەکارهێنەری وێبگەڕەکانی دیکەی وەک گوگڵ کرۆم، مۆزێلا فایەرفۆکس و سەفاری بەلای خۆیدا رابکێشێت.\nژمارەی بەکارهێنەرانی وێبگەڕی “برەیڤ” لەماوەی ساڵێکدا بەڕێژەی ٪١٣٠ زیادیکردووە بەهۆی تایبەتمەندی پاراستنی زانیاری و تایبەتمەندی کەسیی بەکارهێنەر.\nبریندن ئێچ بەڕێوەبەری جێبەجێکاری برەیڤ دەڵێت: خەڵکی بێزاربوون لەو چاودێرییە سەرمایەدارییەی لەکاتی گەڕاندا دەکرێن بۆیە لە ئەنجامی ئەوە ٢٠ ملیۆن بەکارهێنەر پەنای بۆ وێبگەڕە نوێکە هێناوە تا بتوانن تەنیا خۆیان چاودێر بن بەسەر گەڕانەکانیانەوە.\nلە ئێستادا وێبگەڕی برەیڤ مانگانە خاوەنی ٢٠ ملیۆن و ٥٠٠ هەزار بەکارهێنەرە، ئەو ژمارەیەش لە تشرینی دووەمی رابردووەوە هەشت ملیۆن و ٧٠٠ هەزار بەکارهێنەر زیادی کردووە و رۆژانە حەوت ملیۆن بەکارهێنەری چالاکی هەیە.\nTags: وێبگەڕی برەیڤ\nوتاری رۆژ 605


لە کەلار تا هاتنی شەو چالاکی بۆ ئەنفال ئەنجامدرا | ROJnews\nلە کەلار تا هاتنی شەو چالاکی بۆ ئەنفال ئەنجامدرا\nیەكشەممە, 14 أبر 2019 - 22:33\nلە بەیانی ئەمڕۆوە لە گەرمیان دەست بە چالاکییەکانی مەراسیمی ٣١ساڵەی یادی ئەنفال کرایەوە، تا هاتنی شەو چالاکیی بەردەوام بوو، کۆتا چالاکیش ئەنجامدانی دیدارێک و نمایشکردنی کورتە فیلمێک بوو.\nئێواره‌ی ئه‌مڕۆ، له هۆتێل له‌نده‌ن ئای، له شارۆچكه‌ی كه‌لاری ناوه‌ندی ئیداره‌ی گه‌رمیان، سه‌نته‌ر دیراساتی ستراتیجی جینۆساید و ئه‌نفالی گه‌لی كورد، دووه‌م دیداریی تایبەت بە ئەنفال ئه‌نجامدا، له چایخانەی میللەتیش فیلمێک نمایشکرا.\nسه‌ره‌تای دیداره‌كه، وته‌ی لیژنه‌ی ئاماده‌كاری دیدار و وتاری ڕاگری په‌یمانگای ته‌كنیكی تایبه‌ت له‌كه‌لار خوێندرایه‌وه .\nله ته‌وه‌ری یه‌كه‌می دیداره كه، هه‌ڵسه‌نگاندن بۆ چالاكییه‌كانی ڕاگه‌یاندنی تاوانی ئه‌نفال كرا، پ.ی.د كاوزه ڕه‌زا، مامۆستای زانكۆ، قسه‌ی كرد و وتی: ڕاگه‌یاندنی كوردی نه‌یتوانیوه وه‌ك پێویست کار لەسەر ئەنفال بكات، ئه‌وه‌ی كردویەتی ته‌نها شتێكی سنوردرە، له كاتێكدا ده‌بێت ڕاگه‌یاندنی كوردی ده‌م و چاوێكی كاریگه‌ریی تاوانی ئه‌نفال پیشان بدات .\nپاشان، حه‌سه‌ن بارام چاودێری سیاسی، له ڕووی چالاكییه سیاسیه‌كان، هه‌ڵسه‌نگاندنی بۆ تاوانی ئه‌نفالكرد، باسی له‌وه كرد ئه‌نفالكردن و ئه‌تكردنی كورد به‌رده‌وامی هه‌یه، نوێترین نموونه‌ش شه‌نگال و خورماتووه، وتیشی: ئیتر پێویست ناكات كه‌س و كاری ئه‌نفال جلی ڕه‌ش له‌به‌ر بكه‌ن به‌ڵكو پێویسته فشار بخه‌نه سه‌ر حكومه‌تی هه‌رێم بۆ ئه‌وه‌ی له‌ڕێگا جیاجیاكانه‌وه تاوانی ئه‌نفال به دونیا بناسێن.\nته‌وه‌ری دووه‌می دیداره‌كه، هه‌ڵسه‌نگاندنی بۆ چالاكییه خزمه‌تگوزارییه‌كان و چەند پرسێکی دیکەی تایبەت بە گەرمیان کرا.\nهەر لە درێژەی چالاکییەکانی تایبەت بە ئەنفال و لە پیناو بە کلتور کردنی سینەما، چایخانەی میللەت لەپرۆژەیەکی نوێیدا، بڕیاری داوە هەفتانە، یەک فیلمی سینەمایی نمایش بکات، یەکەم فیلمی ئەو پرۆژەیە تایبەت بوو بە ئەنفال، بەناوی کورته فیلمەکە ناوی یەک ئین ۱٨۲ هەزار (1in 182000 ) ، له دەرهێنانی کۆسرەت بورهان.


30 ئایار 2016\nبڵاوكراوەتەوە لە دوو شەممە, 30 ئایار 2016 10:08\nپه‌یڤێك بۆ د.عاسی فاتیح وەیس\nبڵاوكراوەتەوە لە چوار شەممە, 18 ئایار 2016 09:12\nئاكۆ عارف : له چه‌ند رۆژ‌ی رابردوودا وه‌رزشی كوردستان به‌گشتی و سلێمانی به‌تایبه‌تی دووچاری كۆستێكی گه‌وره‌بوو،ئه‌ویش گیانله‌ده‌ست دانی مامۆستا سه‌ڵاح محمد كریم و د.عاسی فاتیح و ئاسۆ ده‌روێشی وه‌رزشكاری دێرین بوو.\nمۆرینهۆ له كوێ ده‌گیرسێته‌وه؟ \n03 ک دووەم 2016\nبڵاوكراوەتەوە لە یەک شەممە, 03 کانونی دووەم 2016 15:49\nئاكۆ عارف: له‌دوای ئه‌نجامه‌خراپه‌كانی ئه‌مساڵی یانه‌ی چێڵسی و دوركه‌وتنه‌وه‌ی له‌ئه‌ركی راهێنه‌ری ئه‌ویانه‌یه،پێده‌چیت چیتر خۆزیه مۆرینهۆی پورتوگالی وه‌ك سپیشه‌ڵ وه‌ن نه‌مێنێته‌وه یان میدالی ئه‌و ناسنامه‌یه له‌به‌رۆكی بكرێته‌وه.\nتۆرێس وەک باز\n11 ئایار 2016\nبڵاوكراوەتەوە لە چوار شەممە, 11 ئایار 2016 03:56\nئا: ئاکۆ عارف\nگەڕانەوەی فرناندۆ تۆرێس بۆ یانەی ئەتلەتیکۆ مەدرید،ئەو یانەیەی لێیەوە دەرکەوتو ھەڵکەوت بۆ زۆرێک دور لە چاوەڕوانی بوو،بەڵام ئەوەی ئێستا زیاتر دور لەچاوەڕوانی و پێشبینیەکانە چاوی یانەی بارسێلۆنایە\nکێ بەر پرسە !؟\n19 ک یەکەم 2015\nبڵاوكراوەتەوە لە شەممە, 19 کانونی یەکەم 2015 16:50\nئاکۆ عارف: ھەمیشە لەکات و لەسەروەختی دۆڕان و شکستدا،لە پاشکەوتن و بەجێمان،لە دورکەوتنەوە و دابڕان و بوونی کارەساتدا!\nکاندیدەکانی تۆپی زێریـــن چاوەڕوانی راگەیاندنی کۆتایین\n13 ک یەکەم 2015\nبڵاوكراوەتەوە لە یەک شەممە, 13 کانونی یەکەم 2015 22:10\n٣ ھێرشبەرەمەترسیدارەکە لە رکابەریدان و میسی کاندیدی سەرەکیە\nدیــــدار نانەکەلی : یەکێتی تۆپی پێی جیھانی (فیفا) بە ھاوکاری لەگەڵ گۆڤاری فرانس فوتبۆڵی فەڕەنسی کۆتایی ھەموو ساڵێک ھەڵدەستن بە رێکخستنی ڤیستیڤاڵێکی رێزلێنان کە خەڵاتەکەی تۆپێکی زێرین و ملیۆنێک دۆلارە و بە پێوەری ھەڵسەنگاندن و دەنگدانیش براوەکان ھەڵدەبژێردرێن.\nزیدان ده‌بێته فریادڕه‌سی ریاڵ؟ \n31 ک دووەم 2016\nبڵاوكراوەتەوە لە یەک شەممە, 31 کانونی دووەم 2016 19:10\nئاكۆ عارف : زه‌ینه‌دین زیدانی یاریزانی دیاری فه‌ره‌نسا و جیهان و راهێنه‌ری ئێستای یانه‌ی ریاڵ مه‌درید ئه‌و كه‌سه‌یه دوێنێ و له‌سه‌روه‌ختی یاریكردنیدا وه‌ك یاریزانێكی هه‌ڵكه‌وتوو له‌سه‌ر زاری شه‌والی و خلێفی و عه‌ره‌به‌كانی تره‌وه پێی ده‌وترا كوڕی بیابان.\nدیبالا لەگەڵ میسی\nبڵاوكراوەتەوە لە یەک شەممە, 13 کانونی یەکەم 2015 21:47\nئاکۆ عارف: ماوەیەکە ستارێکی ئەرجەنتینی لە گۆڕەپانی سەوزی رکابەرییەکانی تۆپی پێدا دەرکەوتووە و ستارێک وەک کوڕی خانمە پیرەکە بەڵام بەناسنامەی تانگۆ ،ئەو گەنج و ئامادە ، ئەو بەھرەمەند و یاریزان ، ئەو ھێرشبەر و گۆڵکار و خێرا و سەرکێش ، ئەو پاولۆ دیبالا یە .\nئەو ھەموو خەبیرە !! ئەو ھەموو رۆژنامەنوسە !!\nپەراوێزی کارەساتەکەی پاریس دا، تۆپی پێ زیندووە، تیرۆرستان بۆ دۆزەخ\nلەیادی بونیادی شارەحەیاتەکەدا...ھەنگاوی نوێ ئامانج و سەرکەوتنی گەورەو نوێتر\nھەموو زانیاریەک لەبارەی کلاسیکۆ...رووبەڕوبونەوەیەک جیھان لە چاوەڕوانی دایە\nپەڕەى 2 لەکۆى 17 پەڕەدا


باسنیوز کار بۆ زیادکردنی پشکی هەرێمی کوردستان لە بودجەی عێراق دەکرێت هەواڵی کوردستان\nکار بۆ زیادکردنی پشکی هەرێمی کوردستان لە بودجەی عێراق دەکرێت\n2019/09/11 | 01:12\nپەرلەمانتارێکی کورد لە ئەنجوومەنی نوێنەرانی عێراق ئاشکرای کرد کە لە ھەوڵدان بۆ ئەوەی پشکی هەرێمی کوردستان لە بودجەی ساڵی ٢٠٢٠ ی عێراق زیاد بکەن.\nشێروان میرزا،ئەندامی لیژنەی دارایی لە ئەنجومەنی نوێنەرانی عێراق بە (باسنیوز)ی ڕاگەیاند: "پێش قەیرانی دارایی و بڕینی بەشە بودجەی ھەرێمی کوردستان لە لایەن حکوومەتی عێراق،ساڵانە ١٧% وەک بەشە بودجەی ھەرێمی کوردستان دیاری دەکرا، بەڵام بەبڕیارێکی حکوومەتی پێشووی عێراق ئەو ڕێژەیە بۆ (٦٧.١٢ %) کەمکرایەوە".\nگوتیشی: "ھەرچەندە ویستی ئێمە ئەوەیە کە بەشە بودجەی ھەرێم وەک پێشووتری لێبکرێتەوە،بەڵام ئەگەر ڕێگری لەوەش بکەن ئەوا بەڵگەیەکی دیکەی بەھێزمان بەدەستەوەیە کە ئەویش پشت بەستنە بەو ئامارەی لە ناوەندی ئاماری عێراق دەستمان کەوتووە".\nئەو پەرلەمانتارە ڕاشیگەیاند: " ڕێژەی کورد لەو ئامارەی ناوەندی ئاماری عێراق بە (٩٢ .١٣ %)یە، بۆیە تێکڕای پەرلەمانتارانی کورد لە ئەنجوومەنی نوێنەرانی عێراق ھەوڵەکانمان بۆ جێگیرکردنی ئەو ڕێژەیە لە پڕۆژە یاسای بودجەی ساڵی ٢٠٢٠ ی عێراق دەخەینەگەڕ".\n⋙ ئه‌مه‌ریكا سوپاسی هەنگاوەکانی وەزارەتی پەروەردەی هه‌رێمی كوردستانی کرد\n⋙ کاندیدێ دیمۆکراتان: هەکە د هەلبژارتنان دا ب سەرکەڤم دێ ده‌ستهەلاتا ئه‌ردوگانی ب دووماهی ئینم\n⋙ سەربازانی تورک تەقەیان لە هێزەکانی پێشمەرگە کرد\n⋙ ئه‌نجامدانی هه‌ڵبژاردنی پێشوه‌خته له عێراق به ئه‌سته‌م ده‌زانرێت\n⋙ رۆژێك دوای رێکەوتنەکەی ئیسرائیل و ئیمارات کاردانەوەكان ده‌ستیان پێكرد


نوێنەرایەتی حکومەتی هەرێمی کوردستان - تاران - Displaying items by tag: جۆ بایدن\nسەرۆكی هەرێمی كوردستان و جێگری سەرۆكی ویلایەتە یەكگرتووەكانی ئەمەریكا لە پەیوەندییەكی تەلەفۆنیدا شەڕی داعش و بارودۆخی سیاسیی عێراقیان تاوتوێ كرد\nئێوارەی ڕۆژی دووشەممە 11ـی 4ـی 2016 بەڕێز جۆ بایدن جێگری سەرۆكی ویلایەتە یەكگرتووەكانی لەڕێی تەلەفۆنەوە پەیوەندی بە بەڕێز مەسعود بارزانی سەرۆكی هەرێمی كوردستان كرد.\nلەم پەیوەندییە تەلەفۆنییەدا دوایین پێشهاتە سیاسییەكانی عێراق خرایە بەر باس و بیروڕا لەبارەی چارەسەركردنی بارودۆخی سیاسیی عێراق ئاڵوگۆڕ كرا و هەردوولا لەسەر پێویستیی چارەسەركردنی پڕۆسەی سیاسی هاوڕابوون و جەختیش لە هەماهەنگی و ڕاوێژی هەردوولا كرایەوە بۆ پشتگیریكردنی سەقامگیریی سیاسی و چارەكردنی پڕۆسەی سیاسی.\nهەر لەم پەیوەندییە تەلەفۆنییەدا ڕۆشنایی خرایە سەر شەڕی داعش و ئامادەكارییەكانی ئۆپڕاسیۆنی ئازادكردنی موسڵ و تەئكید لەسەر كاری هاوبەش و هەماهەنگیی بەردەوامی نێوان هێزە هاوپەیمانەكان و هێزی پێشمەرگە و هێزەكانی عێراقی كرایەوە لە تێكشكاندنی تیرۆریستان و ئازادكردنی ناوچەكانی ژێر دەستی تیرۆریستانی داعش.\nجێگری سەرۆكی ئەمەریكا لەڕێی تەلەفۆنەوە پەیوەندی بە سەرۆك بارزانی كرد\nئێوارەی ڕۆژی سێشەممە 17ـی 11ـی 2015 جۆ بایدن جێگری سەرۆكی ویلایەتە یەكگرتووەكانی ئەمەریكا لەڕێی تەلەفۆنەوە پەیوەندی بە بەڕێز مەسعود بارزانی سەرۆكی هەرێمی كوردستان كرد.\nلەم پەیوەندییە تەلەفۆنییەدا جێگری سەرۆكی ویلایەتە یەكگرتووەكانی ئەمەریكا پیرۆزبایی لە سەرۆك بارزانی كرد بەبۆنەی سەركەوتنی هێزی پێشمەرگەی كوردستان لە ئۆپڕاسیۆنی ئازادكردنی شنگال و سەرسامیی خۆیشی نیشاندا بە قارەمانێتی و ئازایەتی و قوربانیدانی پێشمەرگە لە شەڕی تیرۆریستاندا.\nهەر لەم پەیوەندییە تەلەفۆنییەدا جێگری سەرۆكی ئەمەریكا ئەوەی دووپاتكردەوە كە وڵاتەكەی لە پاڵپشتیكردن و یارمەتیدانی و هاوكاریی هێزی پێشمەرگەی كوردستان بەردەوام دەبێت.\nهاوخەمى سەرۆکى هەرێمى کوردستان گەیەنرایە جێگرى سەرۆکى ئەمەریکا\nبەمەبەستى گەیاندنى پرسەنامەو هاوخەمى بەڕێز مسعود بارزانى سەرۆکى هەرێمى کوردستان و سەرۆکایەتى حکومەتى هەرێم بەبۆنەى کۆچى دوایى بو بایدن کوڕى بەڕێز جۆ بایدنى جێگرى سەرۆکى ئەمەریکا، دواى نێوەڕۆى ئەمڕۆ بەڕێزان د. فوئاد حوسێن سەرۆکى دیوانى سەرۆکایەتى هەرێم و فەلاح مستەفا بەرپرسى پەیوەندیەکانى دەرەوەى حکومەت بە نوێنەرایەتى سەرۆکى هەرێمى کوردستان و سەرۆکایەتى حکومەتى هەرێم سەردانى کونسوڵگەرى گشتى ئەمەریکایان لە هەولێر کرد و لەلایەن جۆزێف پێننیگتۆن کونسوڵى گشتى ئەمەریکا و بەرپرسانى کونسوڵگەرى پێشوازیان لێکرا.\nسەرۆکى دیوانى سەرۆکایەتى هەرێم بەناوى جەنابى سەرۆکى هەرێم ویڕاى نیشاندانى هاوخەمى و سەرەخۆشى کردن لە جۆ بایدن و گەل و حکومەتى ئەمەریکا، ستایشى رۆلى بەرێز جۆ بایدن جێگرى سەرۆکى ویلایەتە یەکگرتووەکانى ئەمەریکاى کرد کە هەمیشە پشتگیرى لە ئەزموونى هەرێم و گەلى کوردستان کردووەو چەندین جار سەردانى هەرێمى کوردستانى کردووەو پشتگیرى وڵاتەکەى بۆ هەرێمى کوردستان دووپاتکردۆتەوە.\nلە بەرامبەردا جۆزێف پێننیگتۆن کونسوڵى گشتى ئەمەریکا سوپاس و پێزانینى خۆى بۆ هاوخەمى و هاوسۆزى و ئەو سەردانەى بەرپرسانى هەرێم نیشانداو دڵنیاى کردن کە پەیامەکە دەگەیەننە واشنتن، بەڕێزیان جەختى لەسەر پەیوەندى پتەوو دۆستایەتى نزیکى هەردوولا کردەوە.\nسەرۆکی ھەرێمی کوردستان پەیوەندییەکی تەلەفۆنی لە جێگری سەرۆکی ویلایەتە یەکگرتووەکانی ئەمەریکاوە پێگەیشت\nئێوارەی ئەمڕۆ شەممە ٢١ـی٣ـی ٢٠١٥ بەڕێز مسعود بارزانی سەرۆکی ھەرێمی کوردستان پەیوەندییەکی تەلەفۆنی لە بەڕێز جۆ بایدن جێگری سەرۆکی ویلایەتە یەکگرتووەکانی ئەمەریکاوە پێگەیشت .\nلە پەیوەندییەکەدا جێگری سەرۆکی ویلایەتە یەکگرتووەکانی ئەمەریکا پیرۆزبایی جەژنی نەورۆزی ئاراستەی سەرۆک بارزانی و گەلی کوردستان کرد. هەروەها هاوخەمی و سەرەخۆشی ئاراستەی خانەوادەی سەربەرزی شەهیدانی کوردستان کرد کە لە پێناوی بەرگرییکردن لە گەل و وڵاتەکەیان گیانیان بەخشیوە.\nجێگری سەرۆکی ویلایەتە یەکگرتووەکانی ئەمەریکا ڕێز و پێزانینی خۆی و وڵاتەکەی بۆ ڕۆڵی ئازایانە و کاریگەری پێشمەرگە قارەمانەکانی کوردستان نیشان دا کە لە سەنگەری پێشەوەی ڕووبەڕووبوونەوەدا توانیویانە تیرۆریستان تێکبشکێنن.\nلە بەشێکی تری پەیوەندییە تەلەفۆنییەکەدا باس لە پەیوەندییەکانی نێوان ھەردوولا کرا و بەڕێز جۆ بایدن، تەئکیدی لەسەر دۆستایەتی و هاوکاری و هاوپەیمانێتیی ویلایەتە یەکگرتووەکانی ئەمەریکا و هەرێمی کوردستان کردەوە لە شەڕی دژی تیرۆریستان و جەختی لەسەر پێویستیی زیاتر پتەوکردنی ئەو پەیوەندییانە کردەوە.\nله به‌رانبه‌ردا سه‌رۆك بارزانی سوپاسی گه‌ل و حكوومه‌تی ئەمەریکای كرد و ته‌ئكیدی كرده‌وه كه بۆ تێكشكاندنی یه‌كجاره‌كی ئه‌و تیرۆریستانه پێویستە هاوكاری و هه‌ماهه‌نگیی نێوده‌وڵه‌تی بەردەوام بێت.\nشەوی پێنجشەممە 9ـی 1ـی 2014 بەڕێز جۆ بایدن جێگری سەرۆكی ویلایەتە یەكگرتووەكانی ئەمەریكا لەڕێی تەلەفۆنەوە پەیوەندی بە بەڕێز مەسعود بارزانی سەرۆكی هەرێمی كوردستان كرد.\nلەم پەیوەندییە تەلەفۆنییەدا دوا پەرەسەندنە ئەمنی و سیاسییەكانی عێراق تاوتوێ كرا و هەردوولا پاڵپشتیی خۆیان بۆ هەوڵی هاوبەشی لایەنە سیاسیەكانی عێراق و سەرۆك هۆزەكانی پارێزگای ئەلئەنبار و سەركردە خۆجێییەكانی ناوچەكە لە دژی هێزە تیرۆریستەكان دووپات كردەوە و، جەختیان لەوە كردەوە كە پێویستە ڕێگەی دیالۆگ بكرێتە ئامرازێك بۆ چارەسەركردنی كێشە سیاسییەكانی عێراق.\nلەم پەیوەندییەدا باسی پەیوەندییەكانی نێوان هەولێر و بەغدایش كرا و بە پێویست زانرا كە ئەو دانوساندنانەی دەستپێكراوە و هەروەها سەردانی شاندەكان لەنێوان هەردوولادا بەردەوام بێت بۆ ئەوەی ئەو لێكتێنەگەییشتنانەی سەبارەت بە مەسەلەی هەنارەكردنی نەوت هاتووەتە ئاراوە بە هاوبەشی لەنێوان حكوومەتی هەرێم و حكوومەتی عێراقی فیدڕاڵ چارەسەر بكرێت.\nلەبەرانبەردا سەرۆك بارزانی ئامادەیی خۆی نیشاندا كە وەك هەموو جارێك هەوڵەكانی خۆی لەگەڵ سەركردە سیاسییەكانی عێراق بخاتەگەڕ بۆ ئەوەی عێراق لەم قەیران و گرژییەی ئێستا ڕزگار بێت. هەر لەم پەیوەندییەدا جێگری سەرۆكی ویلایەتە یەكگرتووەكانی ئەمەریكا پاڵپشتیی خۆی بۆ عێراقی فیدڕاڵی یەكگرتوو و دەستوورەكەی دووپات كردەوە.


بارودۆخی مێسی پێش یاری كلاسیكۆ باش نییه\nلیۆنێل مێسی یاریزانی بارسێلۆنا له نێوان دوو یاریزانی ریال مه‌درید ده‌یه‌وێت تۆپێك تێپه‌ڕ بكات.\nلیۆنێل مێسی كلاسیكۆی ئیسپانیا\nله‌گه‌ڵ نزیكبوونه‌وه‌ی واده‌ی كلاسیكۆی ئیسپانیا، میدیاكان به‌شێوه‌یه‌كی جیاواز و ورد رووماڵی زانیاری و پێشهاته‌كانی ئه‌م یارییه ده‌كه‌ن، له‌م راپۆرته‌دا تیشك ده‌خرێته سه‌ر بارودۆخی مێسی بۆ یارییه‌كه‌ی رۆژی شه‌ممه‌ی دادێ كه به كلاسیكۆی زه‌وی ناسراوه.\nمێسی دەیەوێت لە بەرامبەر ریال مەدرید سنوورێک بۆ بەڕۆژووبوونی لە یارییەکانی کلاسیکۆ دابنێت، کە ٣٢ مانگە لیۆ هیچ گۆڵێکی لە کلاسیکۆ نەکردووە و لە دوایین پێنج یاریی بەرامبەر ریال مەدرید دا، مێسی بەبۆنەی تۆمارکردنی هیچ گۆڵێکەوە ئاهەنگی نەگێڕاوە.\nمێسی لەو ٣٢ یارییەی کلاسیکۆ بەشداریی کردووە، ٢١ گۆڵی تۆمارکردووە و گۆڵکاری مێژوویی کلاسیکۆیە و ١٣ گۆڵی بۆ هاویانەکانی دروستکردووە، بەڵام لەوەتەی مانگی مارسی ٢٠١٤ کاتێک هاتریکی لە سانتیاگۆ بێرنابیۆ تۆمارکرد، ئەو ئەستێرە ئارجێنتینیاییە هیچ گۆڵێکی لە یانەکەی پایتەخت نەکردووە و زیاتر لە ٤٥٠ خولەکە کوڕەکەی تانگۆ حەسرەت بۆ هەژاندنی تۆڕی گۆڵی مێرێنگی دەخوات.\nمێسى لە ١٥ یاری كلاسيكۆ توانیویەتی بۆ بردنەوە لە مەدریدییەکان هاوکاری کەتەلۆنییەکان بکات.\nئامانجێکی مێسی، له كلاسيكۆى رۆژی شەممەی داهاتوو سەرکەوتنە بەسەر کریستیانۆ رکابەری، کە ئێستا رۆناڵدۆ بە تۆمارکردنی ١٠ گۆڵ پێشەنگی گۆڵکارانی لالیگای گرتووە و مێسی خاوەنی 9 گۆڵە، بۆیە مێسی بە هەژاندنی تۆڕی کەیلۆر ناڤاس، دەیەوێت بەسەر رۆناڵدۆدا سەربکەوێت و جگە لە وەرگرتنەوەی پێشەنگی گۆڵکارانی خولی ئیسپانی، لە پێشبڕکێی وەرگرتنی خەڵاتی تۆپی زێڕین چانسی خۆی بەهێزتر بکات.\nئانچیلۆتی، هه‌ڵسه‌نگاندن بۆ هه‌ر 22 یاریزانه‌كه‌ی كلاسیكۆ ده‌كات\nApril 02-2016 10:20 AM\nئامارێكی تایبه‌ت براوه‌ی كلاسیكۆی ئیسپانیا ئاشكرا ده‌كات\nNovember 27-2016 12:57 PM\nبارسێلۆنا پێش یاری كلاسیكۆ كێشه‌یه‌كی گه‌وره‌ی بۆ دروست بوو\nNovember 28-2016 02:57 PM\n04 سه‌رچاوه‌یه‌كی دارایی داعش ئاشكرا بووه به بیری كه‌سدا نه‌هاتووه\n05 ئه‌و كه‌سه‌ى له هه‌ولێر ده‌ستدرێژی سێكسی كردبووه سه‌ر منداڵێكی 4 ساڵان ئه‌م سزايه‌ى بۆ ده‌ركرا\n06 سه‌در حاشا له ڤیدیۆیه‌ك ده‌كات\n06 خه‌سرۆ گۆران لە بارەی ماچ کردنەکەی موقتەدا سەدر هاتە دەنگ\nڕۆژی داگیركاریی كه‌ركوك، گه‌نجێكی گه‌مژه و گێلكراوی سلێمانی، به‌ره‌وپیری چه‌كداره خێڵه‌كییه‌كانی حه‌شدی شه‌عبییه‌وه ده‌چوو و داوای ده‌كرد هه‌ولێریشی بۆ بگرن


كەژان ئەسەدی: ژنی كورد تایبەتە و دەبێ دەرگا داخراوەكان بشكێنێ و خۆی دەرخات\nدووشەممە, 13 تشرینی دووەم 2017 12:25\nZKW : كەژانی ئەسەدی، كچە ئەكتەرێكی رۆژهەڵاتی كوردستان و لە چەندین كاری هونەرییدا بەشداربی سەرەكی كردووە، لە دوایین كاری كە ڕۆڵی سەرەكی تێدا بینیوە فیلمێكە بە ناوی (هەنسكی ئاسمان). ئەم شانۆكار و ئاكتەرە لە دیمانەیەكی تایبەت بە زاری كرمانجی لە بارەی خۆی و كارەكانی دەدوێت.\nسازدان- زاری كرمانجی\n*كەی دەستت بە كاری هونەریی كرد و یەكەم كارەكت كامەی بوو؟\n- (17) ساڵ لەمەو پێش هاوتەریب سینەما و شانۆم دەسپێكرد، راگرتنی ئەم دوو رۆڵەش ئاسان نەبوو، بەڵكە زۆر سخت بووە و توانیم ئەوەش بكەم. یەكەم كاری سینەمایم نیشتمانی بوو، هاوكات كاری (دوژمنی گەڵ)م دەسپیكرد وەك شانۆ.\n* تۆ لە پێناو چیدا كاری شانۆ و ڕۆڵ بینین لە سینەمادا دەكەیت؟ ناوباگـ یاخوود ئەركی ترت لە ئەستۆیە؟\n- قەد بەدوای ناوبانگ نەبووم، هەمیشە هونەرم وەك فەرهەنگ و ئەرك چاو لێ كردووە. بۆ ئەنجامدانی هەموو كارێك لە شانۆ و سینەمادا قایل نەبووم و ڕەزامەندیم بۆ هەموو ڕۆڵێك نەبووە،. لەگەڵ ئەوەشدا ئەبەت تەسلیمی سیناریۆی فارس نەبووم. بۆیە كارێك لە بەرژەوەندی نەتەوەكەم بوو بێت هەڵم بژاردووە و كارێكیش بەس پارە ناوزانگ بوو بێت و نەتەوەیی نەبوبێت ڕەتم كردۆتەوە. ئەگەر قسە لەسەر زۆری و زەوندی كار بێت، من ڕۆژانە پێشنیاری كارم بۆ دێت، بەڵام لە ئاكامدا خۆم بریار دەدەم، چونكە نامەوێت ئینسانێكی بە ناوزانگ یان زۆر گەورە بم تەنیا دەمەوێت وەك هونەرمەندی كورد لە خەباتی هونەری ئیش بكەم ".\n*لە بارەی ڕۆڵ و دەنگی ژن لە كارە هونەریەكان دەتەوێ چی بڵێیت؟\n- ژن ڕۆڵی سەرەكی هەیە، ئەمە دروشم نییە كە ژن نیوەی كۆمەڵە و دایك و پەروەردە بەدەستی ئەوانی ترە، بۆیە ژنی كورد تایبەتە و دەبێ دەرگا داخراوەكان بشكێنێ و خۆی دەرخات. دەوڵەت تەنیا بە تۆپ و دەبابە پێش وەناچێت، مێژوو و هونەر و ئەدبیات و فەرهەنگیشی پێویستە، ژنانیش لێرەدا ڕۆڵی دەبێت وەك نیوەی كۆمەڵ و پەروەردەكار و داهێنان لە مەیدانی خەباتدا، بۆیە من وەك كچە كورد ویستوومە ڕەچەشكێنی بكەم لە ناو كورد"0\n*لە بارەی فیلمی هەنسكی ئاسمانەوە چی؟\n- لەم فیلمەدا من بە سێ (ئیش) بەشدارییم تێیدا كرد. یەكەم، وەك دیزاینەری جل و بەرگ. دووەم، كاری لوكەیشن، دەبوو هەموو سەردەمەكە بگەڕێنمەوە سەردەمی كۆن و ژینگەكە وەك خۆی نیشان بدەم. سێییەم، دەوریشم لەو فیلمەدا ئەوە بوو، دەوری سەرەكیم تێیدا بینیوە. هەڵبەتە هەنسكی ئاسمان كارێكی چاك بوو بۆیە من تێیدا بەشدار بوومە و باسی ڕەوشی ئێمەی كوردان دەكات، لەگەڵ ئەوەشدا (شەهرام قادر) دەرهێنەرێكی ئەكادیمی و دڵسۆزە لە كارەكانی، بۆیە هەموو ئەمانە بۆ من وا دەگەینێك، كە هەنسكی ئاسمان لام تایبەت بێت".\n*لە ئێستادا خەریكی چ كارێكیت؟\n- لە ئێستادا من خەریكی كاركردنم لە دوو شانۆ بۆ ڤیستیڤاڵی سەقز كە ساڵانە ئەم ڤیستیڤاڵە بە ناوی (ڤیستیڤاڵی كورد)ی بەرێوەدەچێت، هەوەها لە كارێكی تریش بۆ هەمان پڕۆژە بۆ جل و بەرگ بەشدارم.\n*دەپرسم ئایا كورد سینەمای هەیی؟\n- پرسیارەكی بە جێیە، لە دەستپێكدا دەمەوێ ئەوە بڵێم، كورد فیلمی هەیە ئەكتەری هەیە، فیلمسازی زۆریش هەن، ئەمما گەر بێتە سەر ئەوەی وەك پیشە كورد سینەما هەیە، یان نا. ئەوا من پێم وایە كورد سینەمای نییە وەك پیشە.\n- چونكە هەموو شتێك چوارچیوەیەكی هەیە، كاتێك تۆ دەوڵەتت نییە، واتا تۆ سینەمات نییە، هەر ئەوەشە وا دەكات تا ئێستا ئێمە وەك كورد نەمان توانیوە فیلمێك بۆ ڤیستیڤاڵێكی نێودەوڵەتی ڕەوانە بكەین.\n*ئەی ئەو چالاكیەی ساڵانە لە سێمانی دەكرێت بۆ سینەما، چی؟\n- لەبارەی ڤیستیڤاڵەكانی ئەوێ، وەك ساغ كردنەوە و لێك نزیك كردنەوە كوردن لە دەوری یەك، هیچ شتێكم نییە، ئەمما هێشتا لیژنەیەكی بەهێزمان نەبووە تا هاوكاری فیلمسازەكان بێت و بڵێت ئەو بەش و ئەم بەشی فیلمەكەكتان هەڵەیان هەیە.. وەك دەسپێكیش هەیە من لەگەڵیدام".


سەربوردەی ئازار و ناڕەحەتییەکی مامۆستایەکی بێتاوان لە زینداندا – بزاڤی خزمەت\nسەربوردەی ئازار و ناڕەحەتییەکی مامۆستایەکی بێتاوان لە زینداندا\n"پشکنینەکان لەناو زیندان شکۆ شکێن بوون، نەمدەویست منداڵەکانم بێن بۆ چاوپێکەوتنی کراوە"\nبۆ ماوەی ١٥ ساڵ لە زۆرێک لە شارەکانی ناوچەی ئەنادۆڵ لە خوێندنگە و پەیمانگاکانی (دەرسخانەکان) بزاڤی خزمەت وەک مامۆستایەک خزمەتی کرد، بەڵام لە دوای هەوڵی کودەتا شکستخواردووەکەی ١٥ی تەموزی ٢٠١٦وە تەواوی ژیانی ژێراوژوور بووەوە.\nلەو ستەم و فشارانەی وەک کابوسێک داباریوە بەسەر مرۆڤە بێتاوانەکاندا ئەویش بەشی خۆی وەرگرت و سزای ٢٢ مانگ زیندانی بەسەردا سەپێنرا. مامۆستا نورهەیات لە چاوپێکەوتنێکدا لەگەڵ بۆڵد مێدیا باسی لە کاتی دەستگیرکردنی و ڕۆژە سەختەکانی ناو گرتووخانە و ڕۆژانی دواتری کرد.\nلە تورکیایەکدا کە تێیدا ١٧ هەزار ژن و زیاتر لە ٧٠٠ منداڵی ساوا دەستگیرکراون نایاسایی و نادادپەروەری گەیشتووەتە چ ئاستێک، پێشێلکارییەکان بەرامبەر بە مافەکانی مرۆڤ، چۆن فشار و توندوتیژی دەسەڵات بووە بە کارێکی ڕۆتینی، بەردەوام دەبین لەسەر ئەوەی هەموو ئەوانەوە لە زاری ستەملێکراوان خۆیانەوە بگێڕینەوە.\nئەو مامۆستا هاوسۆزەی بزاڤی خزمەت لە پێناو سەلامەتی گیانی ئەندامانی خێزانەکەی کە لە تورکیا ماون ویستی ناوی پارێزراو بێت، لەبەر ئەوە لە چاوپێکەوتنەکەدا بە “مامۆستا نورهەیات” ناو دەهێنرێت.\n“ئەگەر دەستگیر نەکرامایە سێ ڕۆژ دواتر دەچوومە دەرەوەی وڵات”\nمامۆستا نورهەیات دوای مانەوەی بۆ ماوەی ٢٢ مانگ لە گرتووخانەدا، بە هۆی ئەو ڕووداو و نایاساییانەی بەسەریدا هاتووە و بینویەتی، ١٥ی تەموز وەک “لەدایکبوونەوە” دەبینێت. ڕۆژی ٨ی ئابی ٢٠١٦ لە شاری ئێلازی کە وەک مامۆستای زیندەوەرزانی لەو شارەدا کاری دەکرد لە لایەن پۆلیسەوە دەستگیرکرا.\nمامۆستا نورهەیات لە چاوپێکەوتنەکەدا وتی: “بە هۆی ئەوەی ئێلازی شارێکی بچوکە سەرجەم ئەو مامۆستایانەی لە خوێندگە و پەیمانگاکانی سەر بە بزاڤی خزمەتدا کاریان دەکرد بە بێ هیچ هۆکارێک دەستگیر کران. پێشبینی ئەوەمان دەکرد بەیانییەک دێن و ئێمەش دەستگیر بکەن. هەموو ڕووداوەکان زۆر بە خێرایی ڕوویان دەدا و کەشوهەوایەکی سامناک و تۆقێنەر باڵی بەسەر ناوچەکەدا کێشابوو. هاوسەرەکەم بەهۆی ئەوەی نایاسایی زۆری بینیبوو ڕۆشتە دەرەوەی وڵات. منیش ئامادەکاریم دەکرد بۆ ئەوەی کاروباری پاسپۆرتی خۆم و منداڵەکانم تەواو بکەم و ساتێک زووتر بچمە دەرەوەی وڵات بۆ لای هاوسەرەکەم. بلیتی فڕۆکەم بڕیبوو، وە بڕیار وابوو سێ ڕۆژ دوای دەستگیرکردنم لە ٨ی ئاب بچمە دەرەوەی وڵات، بەڵام نەبوو بە نسیب”.\nمامۆستا نورهەیات دەربارەی کاتی دەستگیرکردنی وتی: “ئەو شەوە لەگەڵ باوکم بە مەبەستی گواستنەوەی ماڵەکەمان پێکەوە چووینەوە ئێلازی. بەیانی زوو نزیک کاتژمێر ٦:٠٠ی بەیانی چەند کەسێک هاتنە بەردەم ماڵەکەمان. پێم وابوو کارمەندانی کۆمپانیای گواستنەوەن. بەڵام بە هەڵەدا چووبووم، ئەوانەی بەردەرگا پۆلیس بوون. وە هەروەها وەستایەکی کلیلسازیشیان لەگەڵدا بوو. ئەو کاتە منیان دەستگیرکرد. شتێکم لەبەرکرد و بردیانم بۆ بنکەی پۆلیس. باوکم نەخۆشی دڵی هەبوو. کاتێک بە ئوتومبێلەکەی پۆلیس دەبرام خەیاڵم هەر لای باوکم بوو. چونکە دەستگیرکردنی من ئەوی زۆر غەمبار کرد. ئەو پرسیارانەی کە مێشکمیان داگیرکردبوو، دوای یەک هەفتە کاتێک ڕەوانەی دادگا کرام، وەڵامی ئەو پرسیارانەم دەستکەوت. هەتا ئەو کاتە نەیانهێشت چاوم بە هیچ کەسێک بکەوێت.”\n“ئەو حەوت ڕۆژەی لە بەشی ڕاگیراوان دەستبەسەربووم نەدەبڕایەوە و هاوتابوو لەگەڵ ئەو ٢٢ مانگەی لە گرتووخانەدا تێپەڕی. کات وەستابوو، خولەکەکان وەک کاتژمێرێکیان لێهاتبوو. لەبەر ئەوەی مانگی ئاب بوو، هەوا زۆر گەرم و بێزارکەر بوو. تەنها لە پەنجەرەیەکی بچوکەوە دەمتوانی ڕۆژی ڕووناک ببینم. لە نێو ئەو هەموو پرسیارە بێ وەڵامەدا دەستنەکەوتنی وەڵام بۆ پرسیاری ‘بڵێی ڕۆژێک لەگەڵ منداڵەکانم پێک شاد ببینەوە؟’ مرۆڤ بە تەواوی دەڕوخێنێت.\nلێپرسینەوە لە ناو بنکەی پۆلیسدا بە زۆری لە درەنگانی شەودا بوو. کاتێک خەوت لێدەکەوت، خەبەریان دەکردیتەوە و یەکسەر دەیانبردیت بۆ لێپێچینەوە. بە سەرسامییەوە ڕووبەڕووی کۆمەڵێک پرسیاری نامۆ دەبووینەوە. لەسەر ئەو ٢٥٠ کەسەی کە بە هۆی ڕووداوەکانی ١٥ی تەموزەوە گیانیان لەدەستدا، لێپێچینەوەیان لەگەڵ ئێمەدا دەکرد. تۆمەتی هێندە توندیان دەداینە پاڵ وەک ئەوەی ئێمە ئەو کەسانەمان کوشتبێت. بە هیچ جۆرێک ئازاری جەستەیی نەدراین بەڵام ئەو شێوازی قسەکردنە و ئەو تۆنی دەنگە و ئەو وشانەی بەکاریان دەهێنا بە هیچ جۆرێک لەگەڵ مرۆڤایەتی نەدەگونجا.\nئومێدم دەکرد کە ئەو ڕۆژەی دەبرێمە بەردەم دادوەر دواتر بە منداڵەکانم شاد دەبمەوە، بەڵام کاتێک دادوەر بڕیاریدا سزای زیندانیم بەسەردا بسەپێنێت بە تەواوی ڕووخام تووشی نائومێدییەکی گەورە بووم، وە هەتا ماوەیەکی زۆر نەمتوانی لەو دۆخە دەرچم.\nزۆر متمانەم بەوە هەبوو کە دادگا بڕیاری ئازادکردنم بۆ دەردەکات. تەنانەت ئەو دیارییانەشم دیاری کردبوو کە دوای ئازادکردنم بۆ منداڵەکانم دەمکڕی. بەڵام دادوەر بڕیاریدا هەمووان زیندانی بکرێن. ئەو بڕیارە زۆر سەخت بوو. بۆ دەرچوون لەو بارودۆخە تاریکە بەردەوام ئایەتی پیرۆزی “انا لله و انا الیه ڕاجعون” م دووبارە دەکردەوە. “\nمامۆستا نورهەیات بەم شێوەیە باس بەڕێکردنی بۆ گرتووخانە و یەکەمین ساتەکانی ناو گرتووخانە دەکات: “ئوتومبێلی جەندەرمە هات و ئێمەی بردە گرتووخانە. کاتێک گەیشتینە گرتووخانە ڕووبەڕووی پشکنینێک بووینەوە کە پێشتر بە هیچ شێوەیەک نەمانبینیبوو. دوای کۆمەڵێک پرسیار براینە ئەو قاوشەی بڕیاربوو تێیدا بمێنینەوە. ئەو قاوشەی کە تێیدا دەماینەوە ٦ کەسی بوو. سەرەتا لەو قاوشەدا ١٠ کەس دەماینەوە، بەڵام دواتر ئەو ژمارەیە بۆ ٢٥ کەسی پێگەیشتوو و ٥ منداڵی ساوا بەرزبووەوە، واتە بە کۆی گشتی ٣٠ کەس لەو قاوشەدا دەماینەوە. بە شێوەیەکی گشتی هەردوو کەسێک و لەسەر جێگەی کەسێک دەنووستین. جگە لەوانە لە گرتووخانەدا گەرماو کێشەیەکە و تەوالێت کێشەیەکی دیکە. هەر کەسێک تەنها ٩ خولەکی بەردەکەوت بۆ ئەوەی خۆی بشوات. بۆ چوونە تەوالێت نۆرەگرتن هەبوو، لەبەر ئەوەی بە درێژایی شەو و ڕۆژ بەردەوام کەسێک لە تەوالێتدا بوو. بە هۆی ئەوەی ٢٥ کەس و ٥ منداڵ لە قاوشێکدا بووین بەردەوام کەسێکی دێدابوو هیچ کات چۆڵ نەدەبوو.”\nمامۆستا نورهەیات لە درێژەی قسەکانیدا وتی: “تەنانەت هەتا بەردەم دەرگای تەوالێتەکەوە و بەردەم دەستشۆری چێشتخانەکە پێخەف ڕادەخرا. بە ڕۆژ کێشە نەبوو، بەڵام بە شەو بۆ ئەوەی نوێژەکانمان بەجێ بگەیەنین ناچاربووین کەسێک خەبەر بکەینەوە و بەو شێوەیە نوێژەکانمان بەجێ بگەیەنین. وە کاتێک هەڵدەستاین بۆ پارشێوکردن ئەو پێخەفانە کۆدەکرایەوە و لە جێگەیەک دادەنرا و بەو شێوەیە پارشێومان دەکرد. تەنانەت یەک مەتر شوێنی چۆڵی تێدا نەبوو لەو قاوشەدا. هەرچەندە لە بارودۆخێکی زۆر سەخت و ناڕەحەتدا بووین، بەڵام پشتیوانی یەکترمان دەکرد و بەردەوام قاوشەکەمان ڕێکخستبوو، وە بە شێوەیەکی گونجاو پەرستشەکانی خۆمان بەجێدەهێنا.”\n“ژنێکی تەمەن ٦٠ ساڵ لەو ڕۆژەدا کە دەچوو بۆ حەج دەستگیرکرابوو”\n“لە نێو بەندییەکاندا گەنج و بەتەمەن و لە هەموو تەمەن و پیشەیەک بوونی هەبوو. ژنێکی تەمەن ٦٠ ساڵ کە هاوسەرەکەی وەفاتی کردبوو لە نێو ئەو بەندییانەدا بوو. ساڵی ٢٠١٦ دەیەویست فەریزەی حەج بەجێبهێنێت. ئەو ساڵە ناوی لە تیروپشکی حەجدا دەرچووبوو. خۆی ئامادە دەکرد بۆ ئەوەی بچێت بۆ حەج. بە هۆی هەواڵ لێدانی یەکێک لە خزمەکانییەوە لەو شەوەدا کە جانتای پێچابووەوە و ئامادەبوو بۆ ئەوەی بەڕێبکەوێت پۆلیس چوونە ماڵەکەی و دەستگیریان کرد. بە هۆی ئەوەی ئەو ژنە بە تەمەنە هیچ دۆسییەیەک لە دژی نەبوو بە درێژایی ٣٠ ڕۆژ لە بەشی ڕاگیراوانی بنکەی پۆلیس دەستبەسەربوو، وە دواتر ڕەوانەی گرتووخانە کرابوو.”\n“لە گرتووخانەدا دوو هەفتە جارێک مافی ئەوەمان پەیوەندییەکی تەلەفۆنی ئەنجام بدەین. بە شێوەیەکی ئاسایی پەیوەندی تەلەفۆنی و چاوپێکەوتنی کراوە و چاوپێکەوتنی داخراو و نامە ناردن هەمووی بۆ ئێمە سنوردار بوو. ئێمە وەک بەندییەکانی دیکە خاوەنی هەموو مافەکانی خۆمان نەبووین. لە وەرزی یەکەمدا نامە ناردن بە هەموو شێوەیەک قەدەغە بوو. لە کاتێکدا دەبوو مانگێک چاوپێکەوتنی کراوە هەبێت، بەڵام ئێمە لە دوو مانگدا تەنها یەک جار چاوپێکەوتنی کراوەمان هەبوو. پێم وایە هەر گرتووخانەیەک لەسەر شێوازی خۆی ئەوەی ڕێکدەخست. چاوپێکەوتنی داخراو دوو هەفتە جارێک هەبوو.\nئەوکات دەرفەتی ئەوەم بۆ ڕەخسا کە لە جەژنی قورباندا سێ منداڵەکەم ببینم کە ئەوکات تەمەنیان ٦ ساڵ و ٨ ساڵ و ١١ ساڵ بوون. کچە گەورەکەم هەموو ئەرکەکانی منی خستبووە سەر شانی و وەک ئەوە وابوو دایکایەتی بۆ خوشک و براکەی بکات. لەو گرتووخانەیەکی ئێمە تێیدا دەماینەوە لە کاتی پشکنینی ئەو کەسانەدا کە دەهاتن بۆ سەردانی بەندییەکان بە هیچ شێوەیەک ڕەچاوی ئەوە نەدەکرا کە ئاخۆ ئەو کەسە منداڵە یاخود کەسێکی پێگەیشتووە، وە هەمووان هەمان مامەڵەیان لەگەڵ دەکرا.\nئەو پشکنینەی هێندەی ئەشکەنجەدان ناڕەحەتی بۆ سەردانکەران درووست دەکرد، تەنانەت لە بەرامبەر مندالێکی ساواشدا هەمان پشکنین جێبەجێ دەکرا. لە کاتی پشکنیندا تەنانەت ناو دایبی منداڵەکانیش دەپشکنرا. کچە گەورەکەم لە قۆناغێکدابوو کە تازە دەچووە قۆناغی هەرزەکارییەوە. ڕۆژێک کچە گەورەکەم بۆی گێڕامەوە کە لە کاتی پشکنیندا شکۆی شکێندراوە و زۆر ناڕەحەت بووە بەو کارە. وە کاتێک یەکێک لە گوارەکانی گوێی کچەکەی دیکەمیان لێکردبووەوە، گوێچکەیان بریندار کردبوو، کاتێک یەکترمان بینی لە حاڵێکی زۆر پەرێشاندابوو.\nنەماندەتوانی زۆر قسە بکەین چونکە خۆی لە خۆیدا فرمێسک هەڵڕشتن بەسەر بارودۆخەکەدا زاڵ بوو. دوای ئەوە من نەمدەویست منداڵەکانم سەردانم بکەن، بە شێوەیەک بیانووم دەدۆزییەوە و دەموت من باشم و هەوڵم دەدا قەناعەتیان پێبکەم. بارودۆخی ناو گرتووخانە و پشکنینەکان کاریگەری خراپیان لەسەر درووست کردبوو. منداڵەکان بەردەوام دەیانوت ‘دایکە تۆ لە شوێنێکی لەو شێوەیەدا دەمێنیتەوە؟’ بۆ ئەوەی جارێکی تر ڕووبەڕووی هەمان ڕەفتاری کارمەندانی گرتووخانەکە نەبنەوە داوام لێکردن کە سەردانم نەکەن.\nدواتر کاتێک گوازرامەوە بۆ گرتووخانەیەکی دیکە منداڵەکانم بانگ کرد بۆ چاوپێکەوتنی کراوە. پێش چاوپێکەوتنە کراوەکە لە ڕووی دەروونییەوە خۆت ئامادە دەکرد. پێویست وەک کەسێکی بەهێز دەربکەویت. سەرەڕای هەموو شتە خراپەکان دەموت ‘من لێرە زۆر باشم، هەموو شتێک زۆر باشە لێرە’.\nدوای یەک ساڵ لەگەڵ منداڵەکانم لە چاوپێکەوتنی کراوەدا چاومان بە یەک کەوتەوە. چاوپێکەوتنی کراوە بۆ منداڵەکانیشم کارێکی زۆر سەخت بوو. دایکان و منداڵان چاویان بەیەک دەکەوت، بەڵام دیمەنی ساتی جیابوونەوە شتێک نییە کە بتوانرێت باس بکرێت. تەنانەت پاسەوانەکانی گرتووخانەکەش ڕوویان وەردەگێڕا و فرمێسکەکانیان دەسڕی. بە ڕاستی ئەو دیمەنە ئاسان نەبوو.\nپێش چاوپێکەوتنی کراوە جۆش و خرۆشێکی خۆش بەدی دەکرێت لەناو قاوشەکەدا بە هۆی ئەو ئامادەکارییانەوە کە دەکرێت بۆ پێشوازیکردن لە میوانەکان. چەرەس و بسکیت و کێک و بابەتی دیکە ئامادە دەکرێت. جگە لەوە حسابی ئەوە دەکەین کە چۆن بتوانین ئەو دیارییانەی بە دەستی خۆمان درووستمان کردووە و چنیومانە پێشكەشی خۆشەویستانمانی بکەین بە بێ ئەوەی پاسەوانەکان بیبینن. چونکە بە ئاشکرا ڕێگەیان پێ نەدەداین دیارییان پێشکەش بکەین.\nبەرەبەیانی ئەو ڕۆژە نزیک کاتژمێر ٨ی بەیانی جۆش و خرۆش دەگەیشتە لوتکە. دواتر بڵندگۆکە دەکەوتە کار و ناوی ئەو کەسانە دەخوێنرایەوە کە سەردانیکەری هاتووە. هەر کەسە و جۆش و خرۆشێکی جیاوازی هەبوو. ئایا خانەوادەکەی من دێن؟ ئایا هیچ شتێکی نەخوازراو ڕووی نەداوە؟ ئایا ئەگەری هەیە نەیەن؟ لە نێو ئەو بیرکردنەوانەدا چاوەڕوان دەکەیت. دواتر ساتی یەکتر بینین و فرمێسک و جۆش و خرۆش هەمووی لەگەڵ یەک تێکەڵ دەبن.\nئەو خولەکانەی پێش وادەی چاوپێکەوتنەکە بە هیچ شتێک ناڕوات، لە کاتی چاوپێکەوتنەکەدا وەکو ئاو دەڕوات. کاتێک قسە لەگەڵ خۆشەویستانت دەکەیت نازانیت کات چەند بە خێرایی تێپەڕ دەبێت. کاتی جیابوونەوە بە تایبەت ناتوانیت بۆ منداڵە بچوکەکانی باس بکەیت، ئەو دەیەوێت لەگەڵ دایکی بمێنێتەوە، وە باوەش بە دایکیدا بکات، بەڵام بە دەم گریانەوە باوکی یاخود ئەو کەسەی لەگەڵیدا هاتووە بە زۆر لەگەڵ خۆی دەیبات.\nلە ماوەی ٢٢ مانگ مانەوەم لە گرتووخانە لەگەڵ نزیکەی ٧٠ کەس بوومە هاوڕێ و پێکەوە بووین. شاهێدی ئازادبوونی نزیکەی ٦٥ لەو بەندییانە بووم و بەڕێم دەکردن. ٢٢ مانگ ماوەیەکی زۆر دوور و درێژ بوو بۆ من. لە هەموو دانیشتنێکی دادگادا دەموت ئەم جارە ئازاد دەکرێم، بەڵام جارێکی تر ڕەوانەی گرتووخانە دەکرامەوە. لەبەر ئەوە هەرگیز ئەو ڕۆژەم لە یاد ناچێت کە ئازاد کرام. وەک ئەوەی دوێنێ بووبێت لە یادمە. شەشەمین ڕۆژی مانگی ڕەمەزان بوو. دوای ئەوەی نوێژی عەسرم بەجێگەیاند لەسەر قەرەوێڵەکە دانیشتبووم. پەنجەرە بچوکەکەی سەر دەرگای قاوشەکە کرایەوە و پاسەوانەکە ناوی منی خوێندەوە و وتی ‘ئازادکرایت’. لەو کاتەدا قوڕگم وشکبوو، زمانم بەسترا. سەرم سوڕمابوو نەمدەزانی چی بکەم. ئایا ڕاست گوێم لێبوو؟ دڵنیا نەبووم، چونکە ٤ دانیشتنی دادگا تێپەڕیبوو بەڵام من ئازاد نەکرابووم. دواتر بۆم دەرکەوت کە ئەو مانگانەی لە زیندانبووم لە بری سزاکەم بۆم هەژمار کراوە و بڕیاری ئازادکردنم دراوە.\nهەمووان سەریان سوڕما، وە هاواری خۆشییان دەکرد. من لە هەمووان کۆنتر بووم لەو قاوشەدا. هەمووان چاوەڕێیان دەکرد، کاتێک لە دانیشتنی دادگا دەگەڕامەوە و ئازاد نەکرابووم لە من زیاتر خەفەتیان دەخوارد. لەو کاتەدا هەستم کرد هەمووان دڵخۆش بوون، هیچ کات ناتوانم وێنەی ئەو ساتە بکەم. لە ماوەی ٥ بۆ ١٠ خولەکدا ئامادە بووم، چەند زەرفێکی ڕەش هەبوو، ئەوە جانتای ئازادبوونی من بوو. یەکسەر سێ چوار کەلوپەلەکەمم کۆکردەوە و چوومە بەردەم دەرگاکە. پێنج خولەک پێشتر لە ناو قاوشەکەدا بووم، بەڵام پێنج خولەک دواتر لەو دیو دەرگای زیندانەوە بووم.”\nمامۆستا نورهەیات لە دوای ئەو هەموو ناسۆر ناڕەحەتییانە لە کۆتاییدا بە منداڵەکانی شاد بووەوە. دوای ئازادبوونی سێ مانگ لە تورکیا مایەوە و دواتر منداڵەکانی لەگەڵ خۆی برد و لە ڕیگەی ڕووباری مێریچەوە گەیشتە یۆنان. “لەبەر ئەوەی چیتر هیچ پلانێکی جێگرەوەی نەمابوو”. دواتر مامۆستا نورهەیات لەگەڵ منداڵەکانی وەک پەنابەر ڕوویان لە ئەڵمانیا کرد. وە دواتر دادگا لە بڕیاری کۆتایی سەبارەت بە دۆسییەکەی سزای ٧ ساڵ و ٦ مانگ زیندانیی بەسەردا سەپاند.\nهەرچەندە مامۆستا نورهەیات بە ئازادی شاد ببوو، بەڵام غەمی ئەو شتانەی لە دەستیدا، ئەو خانەوادەیەی لە دوای خۆی بەجێیهێشت، وە ئازاری خوێندکارەکانی و هاوڕێکانی بەردەوام ئازاریان دەدا، بەڵام سەرەڕای ئەوە هەوڵی دەدا لەگەڵ منداڵەکانی ژیانێکی نوێ بنیاد بنێتەوە.\nلە ئێستادا مامۆستا نورهەیات تەنها یەک ئاواتی هەیە. ئەویش بریتیە لەوەی ئەو ئازادییەی ئەم دوای ئازار و ناڕەحەتییەکی زۆر پێی گەیشت، ساتێک زووتر ئەو دەیان هەزاران زیندانییە بێتاوانەی لە ئێستادا لە زیندانەکاندان بەو ئازادییە شاد ببن.\nپەروەردەکردنی منداڵ لە ڕۆژئاوا و نەریتەکانی کۆمەڵگاکانی ڕۆژهەڵات\nئوتومبێلە ڕەشەکە ئەمجارە دوو کەسی دیکەی ڕفاند


:: PM:07:04:01/12/2021 \nوەك پێشبینی دەكرا كە نەیاریی ئێرانی توندڕۆی شیعە و تالیبانی توندڕۆی سوننە بگاتە ئاستی بەریەككەوتن و تەقینەوە، ئێوارەی ئەمڕۆ چوارشەم چەكدارانی تالیبان و پاسەوانانی سنووری ئێرانی بە چەكی قورس لە سنوورەكانی باشووری ئەفغانستان رووبەڕووی یەكتر بوونەوە.\nبەپێی هەواڵەكان، شەڕەكە لە ناوچەی كەنج لە ویلایەتی نیمرووز لە باشووری ئەفغانستان رووی داوە، چەند تۆمارێكی ڤیدیۆیی لەلایەن خەڵكی ناوچەكە بڵاو كراونەتەوە، كە دەری دەخەن هەردوولا بە چەكی سووك و قورس بەشەڕ دێن.\nتا ئێستە هۆكاری رووبەڕووبوونەوەكە دیار نییە\nبەپێی قسەی خەڵكی ناوچەكە، بزووتنەوەی تالیبان داوای لە دانیشتووانی ناوچەكە كردووە بەپەلە خانووەكانیان جێ بێڵن، لەوكاتەی پاڵپشتی زیاتری سەربازی گەیشتووەتە سنوورەكانی ئەفغانستان و ئێران، ئەگەرچی هۆكاری ئەو رووبەڕووبوونەوە تا ئێستە دیار نییە، بەڵام دیار ئاژانسی "تەسنیم"ی ئێرانی گوتی رووداوەكە بەهۆی هەڵە لێكگەیشتنەوە بووە.\nئەوە لەوكاتەی چەند لاپەڕەیەكی سەر بە بزووتنەوەی تاڵیبان لە تۆڕە كۆمەڵایەتییەكان، باسی ئەوەیان كرد كە چەكدارانی بزووتنەوەكە كۆنترۆلی ژمارەیەك خاڵی پشكنینی سەربازی سەر بە پاسەوانانی سنووری ئێرانیان كردووە.\nشایەنی باسە بزووتنەوەی تالیبان لە 15ی ئابی ئەمساڵ كۆنترۆلی كابوولی پایەتەختی ئەفغانستانی كرد، ئەوەیش دوای كشانەوەی سەربازیی ئەمەریكا و هاو پەیمانی ناتۆ، كە ماوەی 20 ساڵ لەوێن، بەهۆی كشانەوەی ئەوانیش حكوومەتی ئەفغانستان نەیتوانی خۆی رابگرێ و تەواوی وڵاتەكە بە دۆڵی پانجشیریشەوە كەوتە دەستی بزووتنەوەكە.


عه‌بدولمه‌هدی له تارانه، وه‌زیری ده‌ره‌وه‌ی عەمانیش ده‌ڕوات، ئه‌مه چ باسه؟ | Rwmal | ڕووماڵ\nده‌ستپێك وتار عه‌بدولمه‌هدی له تارانه، وه‌زیری ده‌ره‌وه‌ی عەمانیش ده‌ڕوات، ئه‌مه چ باسه؟\nعه‌بدولمه‌هدی له تارانه، وه‌زیری ده‌ره‌وه‌ی عەمانیش ده‌ڕوات، ئه‌مه چ باسه؟\nسه‌رۆک وه‌زیرانی عێراق ته‌نیا چوار مانگ پاش سه‌ردانه فه‌رمییه‌که‌ی بۆ ئێران ئه‌مڕۆ گه‌یشته‌وه تاران و له گه‌ڵ حه‌سه‌ن ڕۆحانی سه‌رۆک کۆماری ئه‌م وڵاته کۆبووه.\nبڕیاره شه‌ممه‌ی داهاتووش یوسف بن عه‌له‌وی وه‌زیری ده‌ره‌وه‌ی عەمان سه‌ردانی تاران بکات. هه‌ر دوو سه‌ردانه‌که بێ گومان په‌یوه‌ندیی به دۆخی ئێستای ناوچه‌که به تایبه‌ت له پاش ده‌ستبه‌سه‌رداگرتنی که‌شتییه‌که‌ی به‌ریتانیا له لایه‌ن سوپای پاسدارانه‌وه هه‌یه.\nپاش ئه‌وه‌ی که هێزی ده‌ریایی به‌ریتانیا له جه‌به‌ل تاریق ده‌ستی به سه‌ر که‌شتییه‌کی نه‌وتهه‌ڵگری ئێراندا گرت به پێی هه‌ڕه‌شه‌ی تۆڵه‌سه‌ندنه‌وه له لایه‌ن به‌رپرسانی ئێرانه‌وه پێشبینی هه‌لومه‌رجێکی دژوار بۆ ناوچه‌که ده‌کرا.\nله ئاکامدا هێزه‌کانی سوپای پاسدارانی ئێران ده‌ستیان به سه‌ر که‌شتییه‌کی به‌ریتانیدا گرت و به‌مه‌ش ئاڵۆزییه‌کان جارێکی دیکه گه‌یشته‌وه لوتکه.\nلێره‌دا چه‌ندین وڵاتی ناوچه‌که و ئه‌ورووپی ده‌ستیان داوه‌ته ده‌ستی یه‌کتر و هه‌وڵی دابه‌زاندنی ئاستی ئه‌م ئاڵۆزییانه ده‌ده‌ن. وڵاتانی وه‌ک فه‌ره‌نسا و عێراق و عەمان.\nعێراق و عەمان په‌یوه‌ندییه‌کی زۆریان له گه‌ڵ ئه‌مریکا و وڵاتانی ڕۆژئاوا هه‌یه.\nپێش بینی ده‌کرێت سه‌ردانه‌که‌ی ئه‌مڕۆی عادل عه‌بدولمه‌هدی و هه‌روه‌ها سه‌ردانه‌که‌ی وه‌زیری ده‌ره‌وه‌ی عەمان له‌م ئاڵۆزییه‌ی ئێستای نێوان ئێران و به‌ریتانیا که‌م بکاته‌وه.\nعەمان له ئه‌نجومه‌نی هاریکاری که‌نداو وڵاتێکی خاوه‌ن پێگه‌یه و هه‌روه‌ها په‌یوه‌ندییه‌کی زۆر باشی له گه‌ڵ به‌ریتانیاش هه‌یه و به‌م هۆیه‌وه ده‌توانێت نێوه‌ندگێڕێکی سه‌رکه‌وتوو بێت.\nبه دڵنیاییه‌وه یوسف بن عه‌له‌وی له سه‌ردانه‌که‌یدا بۆ تاران په‌یامی به‌ریتانیا و ته‌نانه‌ت ئه‌مریکاشی بۆ به‌رپرسانی ئێران پێیه و ده‌کرێت ئه‌م سه‌ردانه به خاڵێکی وه‌رچه‌رخان له په‌یوه‌ندییه‌کانی ئێران و وڵاتانی ڕۆژئاوا دابنێین و ڕه‌نگه له پاش ئه‌م سه‌ردانه‌ش کرانه‌وه‌یه‌ک به ڕووی قه‌یران و ئاڵۆزییه‌کانی ئێستا به تایبه‌ت له نێوان ئێران و به‌ریتانیا بێته پێشه‌وه.\nئه‌گه‌رێکی دیکه‌ش له ئارادایه، بن عه‌له‌وی ڕه‌نگه سه‌باره‌ت به په‌یوه‌ندییه‌کانی ڕیاز و تاران له گه‌ڵ به‌رپرسانی ئێرانیش وتووێژ بکات، به تایبه‌ت ئه‌وه‌ی که حکومه‌تی ڕیاز له‌م ڕۆژانه‌ی ڕابردوو که‌ستییه ئێرانییه‌که‌ی له به‌نده‌ری جه‌ده ئازاد کرد.\nعەمان به فه‌رمی ڕایگه‌یاندووه که ئاڵۆزییه‌کانی نێوان ئێران و وڵاتانی ڕۆژئاوا ده‌توانێت زیان به سه‌رجه‌م وڵاتانی ناوچه‌که بگه‌ێنێت. به تێڕوانینی به‌رپرسانی ئه‌م وڵاته ده‌بێت سه‌رجه‌م لایه‌نه‌کان هه‌وڵی هێورکردنه‌وه‌ی بارودۆخه‌که بده‌ن.\nئێرانیش ئه‌زموونێکی باشی له نێوه‌ندگێڕی عەمان هه‌یه.\nله گه‌یشتن به ڕێکه‌وتنی ناوه‌کی له گه‌ڵ وڵاتانی زلهێزی جیهانی، عەمان ڕۆڵێکی گرنگی بینی. له گه‌ڵ عێراقیش به‌رژه‌وه‌ندییه‌کی ئابوری زۆری هه‌یه و پێده‌چێت عه‌بدولمه‌هدی له تاران بتوانێت لانیکه‌م ڕێگری له په‌ره‌سه‌ندی ئاڵۆزییه‌کان بکات.\nئه‌وه‌ی که ڕوونه وڵاتانی جیهان به تایبه‌ت وڵاتانی ناوچه‌که به‌و ڕاستییه گه‌یشتوون که ئه‌گه‌ری ته‌قینه‌وه‌ی دۆخی ناوچه‌که له ئارادایه و به‌م هۆیه‌وه هه‌وڵه‌کانیان بۆ ڕێگری له‌م کاره‌ساته چڕتر کردووه‌ته‌وه.\nسه‌ردانه‌که‌ی سه‌رۆک وه‌زیرانی عێراق و وه‌زیری ده‌ره‌وه‌ی عەمان سه‌ره‌تایه‌ک بۆ نێوه‌ندگێڕی زلهێزێکی وه‌ک فه‌ره‌نسا ده‌بێت. ئه‌وه‌مان له بیر بێت که مه‌کڕۆن به‌رده‌وام له ڕێگای ته‌له‌فوونه‌وه په‌یوه‌ندیی به حه‌سه‌ن ڕۆحانییه‌وه کردووه. ئێستا سه‌رکه‌وتنی عه‌بدولمه‌هدی و بن عه‌له‌وی له تاران ده‌توانێت خێرایی به هه‌وڵه‌کانی ئه‌و ببه‌خشێت./.


10:35 - 22 September 2020\nهەنگاو: لە رۆژانی رابردوودا هێزەکانی سپای پاسداران پاش راوەدوونانی ئۆتۆمبێلێکی جۆری جیپ لە نزیک شاری مەهاباد، جیپەکەیان دایە بەر گولەی ئارپی جی و چوار سەرنشینەکەیان کوشتووە.\nبە پێی هەواڵی گەیشتوو بە رێکخراوی مافی مرۆڤی هەنگاو، پێنجشەممە ٢٧ی خەرمانانی ٢٧٢٠( ١٧ی سێپتامبری ٢٠٢٠)، هێزەکانی سپای پاسداران لە نزیک گوندی " کۆنەدێ" هەڵکەوتوو لە سەر جادەی مەهاباد/سەردەشت، ئۆتۆمبێلێکی جۆری جیپیان بە چەکی نیوە قورسی ”ئار پی جی“ کردووەتە ئامانج.\nهەواڵنێری هەنگاو لەم بارەوە رایگەیاند کە هەر چوار سەرنشینی ئۆتۆمبێلەکە لە ئاکامی ئەو هێرشەدا دەستبەجێ گیانیان لە دەست داوە، بەڵام تا ئێستا ناوی شوناسی کەسێکیان بە ناوی "خدر بایزیدی" دانیشتووی میراوای بۆکان، بۆ هەنگاو روون بۆتەوە.\nبە وتەی سەرچاوەیەکی ئاگادار، سێ کەس لەو چوار کەسە کوژراوە، ئەندامی حیزبێکی کوردستانی بوون. تا کاتی ئامادەکردنی ئەم هەواڵە هیچ حیزبێکی کوردستانی لەم بارەوە راگەیاندراوی نەداوە و سپای پاسدارانیش لەم بارەوە هەواڵێکیان بڵاو نەکردۆتەوە.\nسەرچاوەکە هەروەها راشیگەیاند کە خدر بایزیدی کە خەڵکی گوندی " گوڵان"ی خەلیفانی مەهاباد بوو، زستانی ساڵی رابردوو بە تۆمەتی هاوکاری لە گەڵ پەکەکە دەستبەسەر کرابوو و بۆ ماوەی چەند مانگ لە بەندیخانەدا بوو.\nشایانی باسە سوپای پاسداران تەرمی سووتاوی کوژراوەکانی لە گەڵ خۆیدا بردووە و تا ئیستا نەیداوەتەوە بە بنەماڵەکانیان.


به‌هۆی لافاو و هه‌ره‌سی زه‌وییه‌وه 179كه‌س له یابان گیانیان له‌ده‌ستدا\nبه‌هۆی لافاو و هه‌ره‌سی زه‌وییه‌وه 179كه‌س له یابان گیانیان له‌ده‌ستداو، ژماره‌یه‌كی زۆریش بریندابوون و، ئاماری قوربانیه‌كانیش له هه‌ڵكشاندایه.\nسه‌رچاوه‌كانی هه‌واڵ بڵاویانكرده‌وه، به‌هۆی ئه‌و لافاو و هه‌ره‌سی زه‌وییه‌وه كه له‌ماوه‌ی هه‌فته‌ی ڕابردوودا له یابان ڕویدا، 179 كه‌س گیانیان له‌ده‌ستداوه‌و، ژماره‌یه‌كی زۆریش بریندا بوون، پێشبینش ده‌كرێت ژماره‌ی قوربانییه‌كان زیاد بكات، ئه‌مه‌ش به خراپترین كاره‌سات داده‌نرێت له‌دوای ساڵی 2011وه له‌و وڵاته‌دا ڕووی دابێت.\nهاوكات به‌هۆی كاره‌ساته‌كه‌وه سه‌دان هه‌زار كه‌س ناچار بوون ماڵوحاڵی خۆیان به‌جێبهێڵن و، ئه‌وانه‌شی كه نه‌یانتوانیوه بڕۆن، به‌هۆی مه‌ترسی لافاوه‌و له‌سه‌ر سه‌قفی خانووه‌كانیان ماونه‌ته‌وه تا خۆیان له كاریگه‌ری لافاوه بپارێزن.\nئه‌مه له‌كاتێدایه، به‌رپرسانی ولاَتی یابان هۆشداری ئه‌وه‌یان داوه كه له‌ماوه‌ی چه‌ند كاتژمێری داهاتوودا ئه‌گه‌ری هه‌یه هه‌ره‌سی زه‌وی و هه‌وره بروسكه مه‌ترسی زیاتر له ناوچه‌كه دروستبكه‌ن، بۆیه داوا له هاولاَتیان ده‌كه‌ن به‌زوترین كات ناوچه‌كه جێبهێڵن.


گەڵا وەریوەکانی بەر با.\nگەڵا ره‌نگ زرده ژه‌نگاوییه‌کانی به‌ر رۆشنایی چراکانی ئه‌و ئه‌ستوونده به‌ژن درێژانه چەشنی پوولەکە ده‌بریسکێنه‌وه‌و له ده‌ست ئه‌و بایه تازه‌هه‌ڵکردووه‌ی پەلەفڕەی پێ خستون سووک سوک دەوەرن و ده‌که‌ونه خواره‌وه.\nپایزێکە پڕ له ره‌نگی خامۆش و پڕ لە جوانیی... پڕیشە له بای تووڕەی بێ ته‌پوتۆز، هه‌ر ئه‌و بایه‌شه گه‌ڵاکانی سه‌ر عه‌رزه‌که‌ی سه‌ره‌سووڕه پێگرتوون و به‌رز و نزم هه‌ڵ و دایانده‌به‌زێنێ .... به‌ئاوازی قرشه وده‌نگی خشپه ده‌یاندوێنێ و بانگیان دەکاتە نێو سه‌ما تازەکەی خۆی.\nئه‌و داره‌ی به‌رامبه‌ر رووت و ره‌جاڵه، ته‌نها چه‌ند چرۆیێکی نیمچە وشکی به فڕه‌فڕکه‌وتووی نه‌بێ، له‌وه ناچێ ئه‌وانیش زیاتر به‌رگه‌ی سه‌رشێتی بایه سارده‌که‌یان مابێ، تاوێکی تر جه‌سته رووتەکە جێدێڵن و خۆ ده‌خزێننه نێو گه‌ڵارێزانه به‌رباکه‌وتووه‌کان و بۆ لایێکی دوور سه‌رهه‌ڵده‌گرن.\nنا... باش نییه چیتر لە که‌وتنی چرۆکان رابمێنێ! رووتی پایزه‌که خه‌ریکه دوودڵی کا له‌وه‌ی کە جه‌سته سەرمابردەڵەکەی خۆیشی رووتوقووت نه‌بوبێتەوە!\nدەستێکی دڵنیایی بوونەوەی خشاندە سەر چاکه‌ته چنراوه‌که‌ی به‌ری. وه‌ک گڵۆڵه سوفێکی ڕه‌نگ پرته‌قاڵی وا خۆی لە ناخی گرمۆڵه کردوەو مات له‌سه‌ر یه‌ک له کورسییه ره‌قوته‌قه‌کانی ئێرە روونیشتووە . متقی له خۆی بڕیوه. تەنیا چاوەکانی نەبێ - کە ده‌ڵێی دوو چۆله‌که‌ی خۆڵە مێشی بچوکن- وا به‌شوێن له‌رزه‌له‌رزەی لق و پۆپان وهه‌ژانی سەراپای ئه‌و باخه چۆڵو هۆڵه که‌وتوون و ئاسمان و رێسمان ده‌کۆڵنه‌وه.\nرێگایێکی دووری بڕیوە... ماندووبوون بوو زه‌فه‌ری پێبردو ئه‌و باخه‌ی کرده جێ حه‌سانه‌وه‌ی خۆی. هه‌رواشە... له غه‌ریبی هه‌ر باخ و رێگای دوور و که‌ناری رووباره‌کان دڵنه‌وایین بۆ ساتەکانی ته‌نیایی.\nدوێنێی رۆژێکی درێژی بێ شه‌و بوو... به چه‌تره‌که‌یەوه له‌ژێر بارانه‌که زۆر چاوه‌ڕێی کرد ..... هەر نه‌هات. نایێ...دەشیزانی نایێ وهێشتاش دیدەی لاتەڕێیانیان دەکۆڵینەوە... خۆ خۆی گوتی تەواو... ئەدی نەی گووت نییه‌تەوە!!؟\nجا چیت ماوە تا بۆت بێن؟\nهه‌ڵفڕینی تاڵه‌قژه سووتاوه‌کانی ژێرڕەنگی بۆیه‌و ده‌رمان بێزاریکرد. لەبەرخۆیەوە گوتی:\n- ئای له سەر شێتی ئه‌و بایه‌ی له‌خۆم شیتترە...\nبه تووڕه‌ییه‌که‌وه ده‌سته‌کی خسته بن کڵاوه‌که‌ی و داوه په‌رتبووه‌کانی سه‌ر ده‌موچاو و گه‌رده‌نی خزانده‌وه بنی.\nقژه‌کەی جارانی ڕەشێکی کاڵ، زێدەتر مەیلی قاوەیی دەدا. بە بریسکە و سوک و تاڵ باریک بوو. ئێستاکەش داغانی بۆیه‌و ده‌رمانە! هه‌ر ئه‌و قژه‌ش بوو له‌رۆژێکدا چەندین جار نازی پێ به ئاوێنه‌کان ده‌فرۆشت.\nنایێ... بۆ چی بێ! ئێستا چی ئه‌وسات ماوه تا بۆت بێن... ئەوە ئەوان رۆژان بوون نه‌ک ئێستا... ئێستا وه‌ک ئه‌و داره رووته وای! وه‌ک گه‌ڵاکانی وا به لقەکانیه‌وه ده‌له‌رزن و تاوێکی تر جێیده‌هێڵن... ئاوها جێماوی!\nله‌و هه‌سته سڕانه‌ی ئێستات زیاتر بترازێ چیترت ماوه درێژەی پێ بدەی... ئەو هەستانەی کە دووبارە سڕو سڕترت دەکەن و ئەمرۆش هەر بە یەکجار دیلی سڕبوونیانی.\nنایێ... جا ئه‌گه‌ر هات چی؟ تۆجگه له چه‌ند ساتێک، که مه‌کرو نازت له‌باوه‌شی ده‌کرد وپاشانیش وه‌ک دایکێک هەستەکانیت دەلاواندەووە، چیدیت پێدەبڕا؟ رۆژانی دواییش، وه‌ک ئه‌و بایه بێ ئۆقریه، بۆ سۆراغێک به‌دواییه‌وه هه‌ڵتده‌کرد.\nبنۆڕه... ئه‌و په‌لکانه‌ی وا وه‌کو مار سه‌ریان لە دوای یه‌کتر ناوه و له ژێر پێت پێچده‌خۆن و تێتده‌په‌ڕن، ئەویش ئاوها خشی و پێت تێپه‌ڕی.\nئه‌و مه‌مکه شل و شۆقانەی تۆی بۆچییه! که به‌ده‌سته‌کانیشی ده‌یانیگرت نازی په‌نجه قه‌ڵه‌مییه‌کانی خۆی به‌سه‌ریاندا ده‌فرۆشت!\nدوێنێ، ئێواره‌ی بن چه‌تره‌که، که هێشتا هه‌ر چاوه‌ڕوانی بووی و هێشتا وه‌ک ئێستا ئومێدبڕی نه‌ببووی... زۆرت له‌و گه‌نجه قۆزانه کەوتە بەر دیدە که له بن باران قژه‌کانیان له ئاوریشمی ته‌ڕ و تازه ده‌چوو... هەڵمی هه‌ناسه گه‌رمه‌کانیان هه‌وا سارده‌که‌ی به بۆنی یه‌که‌م ده‌سکه گوڵه فه‌ریکه گه‌نمی سه‌ره‌تای به‌هارێکی سه‌وز و به فه‌ڕ بارگاویی ده‌کرد.... ئه‌وانه ئه‌و گه‌نجانه‌ن که به دیده‌نییان چاوانت پر فرمێسکی شین و شادی ده‌بن.. چه‌ندین گرێکۆره‌ی پڕ حه‌سره‌تت له هزر و مێشکدا بۆ گرێداون. ئه‌وانه بوون که ئه‌وسا و.. ئێستا و.. هه‌موو ته‌مه‌نت چاوه‌ڕوانیان بووی که‌چی به‌خت یار نه‌بوو! دوای ئه‌وڕۆ ئێواره‌ش... بڕوا و متمانه‌ت نه‌ما که هه‌رگیز پێیان بگه‌ی!! ناشزانی سووچی خۆت بوو یان هی ئەوان؟.. یان بڕیارێکی ئاسمانیی بوو وه‌رزه‌کانتی تێکشێلا و ته‌مه‌ن خێرا خێرا پێتدا تێپه‌ڕی.\nئێستا... چیدیت له‌و پایزه جوایێزه؟ زه‌ردن وه‌کی یه‌ک.. هیشکن وه‌کی یه‌ک.. رووتن وه‌کی یه‌ک...، به‌و ئێواره‌یه رێیه‌کی دوور و درێژتان بڕی.. ئیدی لێره له چارچیوه‌ی ئه‌و باخه رووته خۆتان حه‌شاردایه.. تاکه جواداییه‌ک بدیترێ چاوه بزێوه‌کانی تۆیه که هێشتا له گشت وه‌رین و رووتبوونه‌وه‌کان ده‌تۆقن...\nهه‌روا دێ سه‌رمای ئێواره‌که پتر جه‌سته‌ت ببه‌ستێ.. وژه‌وژی بایه‌که‌ش کاسترت کا. بۆیه پێم باشتره چیدی وه‌ک ئه‌م باخه نه‌که‌ویه خۆ رناندنه‌وه و چیدیش نه‌چییه نێو شینوشه‌پۆڕی چرۆکان... ئه‌و بایه‌ش با چیدی بیر و هزرانت نه‌شێوێنێ... هه‌سته... دیمه‌نی دره‌خته رووتبۆوه‌کانیش له‌بیرکه. با پتر نه‌تجووڵێنن، هه‌سته... بڕۆ و ئێره چۆڵ که ... بجوڵێ... ئه‌تووه‌ک که رێیه‌کی هێنده درێژت بڕی و بێنازیی خۆتت به سۆزی چارچیوه‌ی ئه‌و باخه سپارد و ویستت له جیهانه خامۆشەکەی رێیه‌ک دادڕی بۆ حه‌سانه‌وه‌ی گیان. باوه‌ڕت وابوو که باخه‌کان ئارامن و پایز له ئامێزیان ناگرێ؟ که‌چی ته‌ماشا... خه‌ریکه وا هه‌موو شتێکی به‌رچاوانت زه‌رد هه‌ڵگه‌ڕێن!! خه‌ریکیت خۆ ده‌خه‌یه ناوه‌ندی بازنه‌ی شینکه‌رانی ئێره... باوه‌ڕیان پێ هێنای که سه‌راپای گه‌ردوون گه‌ڵاێزانه! هه‌سته.. چاوان بۆ جوانیی هیچ وه‌رزه‌ک دامه‌خه.. بڕۆ.. ئه‌تۆ که‌ی توانیوتە هێنده له‌سه‌ر یه‌ک کورسی بحه‌جمێی؟ هه‌سته چیدی له رووتبوونەوە مه‌ترسه! هه‌سته... چه‌تره‌که‌ت بکەرە‌وه و گوێ له گۆرانیه میهره‌بانه‌کانی دڵۆپه‌ی ئەو بارانەی وا بەڕێوەیە راگره... با دره‌نگتر دانه‌یێ.. ده هه‌سته... کێ ده‌زانی! له‌وانه‌یه که‌سێک له بن چه‌ترێک به‌ڕێوه بێ و له‌وانه‌یه.. له‌وانه‌یه:\nیان بیه‌وێ گه‌رمت کاته‌وه... یان بته‌وێ گه‌رمی که‌یته‌وه...


پەکەکە کۆتایی بە ئاگربەستە یەک لایەنەکەی دەهێنێت\nپارتی کرێکارانی کوردسـتان (پەکەکە) ئەمڕۆ پـێنجشەممە گوتی کۆتایی بەو ئاگربەستەی هێناوە کە لە پـێش هەڵبژاردنە پەرلەمانیـیەکە ڕایگەیاندبوو.\nلە ڕاگەیاندنێـکدا کە لە ئاژانسی دەنگ‌وباسی فوراتی سەر پەکەکە بڵاوکراوەتەوە، هاتووە پارتی دەسەڵاتدارای ئاکەپە لە دوای هەڵبژاردنەکان نیشانی دا کە دەبێت بە حکومەتێکی شەڕ. پاشان نووسیویەتی لە ئەنجامی سیاسەتەکانی شەڕی ئاکەپە و هێرشەکانی ئەم دوایـیانەی لە دژی ئەنجامدراون، بڕیاریان داوە کۆتایی بە ئاگربەستەکەیان بهێنن.\nهەروەها ئاماژەیان بۆ ئەوەش کردووە کە هەدەپە و چەند لایەنێـکی دیکەی ناو تورکیا و هێزی دەرەکی خوازیارن پەکەکە شەڕ ڕابگرێت و ئەوان هەمیشە بە گرنگیـیەوە لەو داوایانەیان ڕوانیوە و ئامادەیی خۆیان دەربڕیوە بۆ ئاگربەسـتێکی دوو لایەنە.\nجێی ئاماژەیە ڕەجەب تەیب ئەردۆغان سەرۆکی تورکیا دوێنێ چوارشەممە بەڵێنی دا بەردەوامبێت لە هەڵمەتە لەشکریـیەکەی لە دژی پەکەکە هەتا تاکە گەریلایەک مابێت.\nلە هەڵبژاردنەکانی مانگی شەش پارتی ئەردۆغان زۆرینەی لەدەسـت دا ، بەڵام لە هەڵبژاردنەکانی ڕۆژی یەکشەممە جارێـکی دیکە زۆرینەی بەدەسـتهێنایەوە.\nلە چەند مانگی ڕابردوو فڕۆکەکانی تورکیا شوێنەکانی پەکەکەیان بۆردومانکرد لە باشوری ڕۆژهەڵاتی وڵاتەکە و هەرێمی کوردسـتانی عێراق و لە بەرامبەردا پەکەکەش هێرشی ئەنجامداوە. لە ئاکامی ئەم بۆردومان و هێرشانە سەدان کەس گیانیان لەدەستـداوە.


NRT TV | کوردستان | دادگای کەرکوک پێشمەرگەیەکی بە ١٠ ساڵ زیندانی سزادا\n57346 جار خوێندراوەتەوە\nهۆشەنگ نوری ئەو پێشمەرگەیەی بە برینداری لە گرتوخانەی کەرکوک راگیرابوو، ئەمرۆ لەلایەن دادگای کەرکوکەوە سزای ١٠ ساڵ زیندانی بەسەردا سەپێنرا، كه‌سوكاره‌كه‌شی نیگه‌رانی ده‌رده‌بڕن و داوای پێداچوونه‌وه به سزاكه‌ی ده‌كه‌ن.\nئەمڕۆ پێنجشەممە (11ی نیسانی 2019) ئاوێزان نوری، خوشکی ئەو پێشمەرگە سزادراوە رایگەیاند، هۆشەنگ نوری برای دوای شەش مانگ ڕاگیرانی بە برینداری، لەلایەن دادگای کەرکوکەوە سزای ١٠ ساڵ زیندانی بەسەردا سەپێنرا.\nئاشکراشیکرد، ئەو سزایە لەکاتێکدا بۆ هۆشەنگ دەرچوە، کە هیچ بەڵگە و شایەتحاڵێک نەبووە بۆ ساغکردنەوەی ئەو تۆمەتانەی ئاراستەی کراوە.\nوتیشی، سەرەڕای هەوڵدان بۆ تیرۆرکردنی لە لایەن گروپێکی نەناسراوی تورکمان، تۆمەتی چوونە سەر ماڵانی بە چەکەوە ئاڕاستەکراوە بە بێ هیچ شایەتی و به‌ڵگه‌یه‌ك لە زیندان راگیراوە.\nئاوێزان نووری ئاماژەی بەوەشکرد، "تەنها تاوانی براکەم دوو وێنەیە کە لە کاتی رووبەرووبوونەوەی داعش لەگەڵ گه‌ریلاكانی پەکەکە و گەریلا بڵاوبوه‌تەوە، کە ئەمە لای به‌ره‌ی تورکمانی مەقبوڵ نیە و بەو هۆیەوە لە 16ی ئۆکتۆبەر12 هەمەری ئەو هێزەیان ناردە سەر ماڵی دایکم بۆ دەستگیرکردنی براکەم، لە هەموو پەیجەکانی خۆشیان وێنەیان بڵاوکردەوە".\nئه‌و خوشكه‌ی هۆشه‌نگ نووری، داوای كرد لایه‌نه په‌یوه‌ندیداره‌كانی كه‌ركوك و حزبه‌كان به‌هانای براكه‌یانەوە بچن، چونكه ئه‌و سزایه‌ی بۆ براكه‌ی ده‌ركراوه سیاسییه و چه‌ند دادوه‌رێكی توركمان سزاكه‌یان ده‌ركردووه.\nپێشتریش خوشکی ئەو پێشمەرگەیە هۆشداریدابوو لەوەی رێگری لەچارەسەرکردنی دەکرێت لە ئەگەری چارەسەرنەکردنی برینداری براکەی، ئەوا قاچێکی لەدەستدەدات.


ئه‌رکی نهێنی پاراستن‌و نه‌درکاندنی کارمه‌ندانیخزمه‌تگوزاری ته‌ندروستی‌و کاری سۆسیال | Suomen Mielenterveysseura\nده‌رباره‌ی کێشه ده‌روونیه‌کان ده‌بێت بتوانرێت به شێوه‌یه‌کی کراوه له‌گه‌ڵ که‌سی چاره‌سه‌رکه‌ردا گفتوگۆبکرێت. کارمه‌ندانی خزمه‌تگوزاری ته‌ندروستی‌و سۆسیال، ئه‌رکی نه‌درکاندنیان له‌سه‌ره. ئه‌وان ناتوانن به بێ ڕه‌زامه‌ندی خۆت زانیاریه‌کانت (لای که‌سانی تر) باس بکه‌ن. له هه‌موو جێگه‌یه‌کی ته‌ندروستی، وه‌ک بنکه‌کانی ته‌ندروستی، سه‌رپه‌رشتیاری ته‌ندروستی کار و باقی شوێنه‌کانی تر، مافت هه‌یه که به متمانه‌وه قسه بکه‌یت. ئه‌گه‌ر گومانت کرد که زانیاریه‌کانت به نا یاسایی باس کراوه، مافت هه‌یه لای پۆلیس سکاڵا تۆمار بکه‌یت.\nته‌نها له کاتێکدا کارمه‌ندای خزمه‌تگوزاری ته‌ندروستی‌و سۆسیال مافیان هه‌یه که له ئه‌رکی نه‌درکاندنیان لا بده‌ن، له حاڵه‌تی منداڵی خوار 18 ساڵ، یان که بۆیان ده‌رده‌که‌وێت که نه‌خشه بۆ تاوان ده‌کێشرێت. له حاڵه‌تی یه‌که‌مدا ئه‌رکی (واجبی) یاسای پاراستنی منداڵانه‌و حاڵه‌تی دووه‌میش یاسای تاوان. ئه‌م مادده‌یه زۆر به ده‌گمه‌ن په‌یوه‌ندیه‌کی به بابه‌ته‌کانی ته‌ندروستی ده‌روونیه‌وه هه‌یه.\nیاسای پاراستنی منداڵان، منداڵانی خوار 18 ساڵ ده‌پارێزێت. له هه‌ندێ حاڵه‌تدا یاسای پاراستنی منداڵان ده‌چێته پێش یاساکانی نهێنی پاراستنه‌وه. مادده‌ی 40ی ئه‌و یاسایه کارمه‌ندانی خزمه‌تگوزاری ته‌ندروستی‌و سۆسیال ئه‌رکمه‌ند ده‌کات، که بێ ڕێگری له یاساکانی نهێنی پاراستن، له‌سه‌ر پاراستنی منداڵه‌که ئاگادار بکه‌نه‌وه، ئه‌گه‌ر منداڵه‌که پێویستی به لێکۆڵینه‌وه بوو له باره‌ی چاره‌سه‌ر، ته‌ندروستی، هه‌ل‌ومه‌رجێک که مه‌ترسی له‌سه‌ر گه‌شه‌کردنی دروست بکات یان هه‌ڵس‌وکه‌وتی منداڵه‌که. کارمه‌ندی خزمه‌تگوزاری ته‌ندروستی یان سۆسیال، ده‌کرێت سزا بدرێن ئه‌گه‌ر ئاگادارکردنه‌وه‌ی پاراستنی منداڵ نه‌که‌ن.\nئه‌گه‌ر کارمه‌ندێک له کاتی چاره‌سه‌ری منداڵێکدا یان لاوێکدا، گومانی کرد که بۆ نمونه منداڵه‌که له ماڵه‌وه ده‌بیته قوربانی توندوتیژی، ئه‌وا ئه‌رکیه‌تی که کاربه‌ده‌ستانی سۆسیال ئاگادار بکاته‌وه، بۆ ئه‌وه‌ی ده‌چن چاو به هه‌لومه‌رجی ماڵه‌که‌دا ده‌خشێنن. به‌ڵام کرده‌وه‌یه‌کی گشتی‌و باش ئه‌وه‌یه، که هیچ شتێک نه‌کرێت به بێ ئه‌وه‌ی لای منداڵه‌که یان لاوه‌که باس نه‌کرێت. له‌گه‌ڵ منداڵه‌که‌دا یان لاوه‌که‌دا باسی ئه‌وه ده‌کرێت، که کارمه‌نده‌که چی ده‌کات‌و بۆچی ده‌یکات. له حاله‌تێکدا که پێویستی به ته‌داخولی کتوپڕ هه‌بوو، ده‌کرێت په‌یوه‌ندی به پۆلیسیشه‌وه بکرێت.


شنگال كوردستانە – Sibehî سبەھی\nپشتی په‌یمانا د ناڤبه‌را حکومه‌تا هه‌رێما کوردستانێ و حکومه‌تا ئیراقێ دا ژ بۆ شنگالێ هاتی ئیمزا کرن، ڕه‌وشا شنگالێ ب ئاوایه‌ک جودا تێ گۆتوبێژ کرن. نها به‌هسا ستاتوویا شنگالێ تێ کرن و ئه‌ڤ یه‌ک هه‌ولدانه‌که کو شنگال ژ کوردستانێ بێ ڤه‌قه‌تاندن.\nژ به‌ری هه‌رتشته‌کی دڤێ بێ زانین کو شنگال کوردستانه و ده‌ڤه‌ره‌کا باشوورێ کوردستانێ یه. خه‌لکێ ل شنگالێ دژین و نشته‌جیێن ئەصلی کوردن. ل ده‌ڤه‌را شنگالێ د ئالیێ ئۆلی دا ئێزدی و مسلمان هه‌نه، لێ یا گرنگ ئه‌وه کو، ئێزدی و مسلامان ژی کوردن.\nئیرۆ شنگال ژی وه‌ک که‌رکووکێ، مه‌خمورێ و گه‌له‌ک ده‌ڤه‌رێن دن یێن کوردستانی یێن دەرڤەیی ئیدارەیا حکومه‌تا هه‌رێما کوردستانێ یه. ژ خوه گۆتوبێژا مه‌زن نها ل سه‌ر ڤێ یه‌کێ تێ کرن و ئه‌ڤ بابه‌ت وه‌ک مژارا ماده‌یا 140ێ تێ زانین.\nحکومه‌تا هه‌رێما کوردستانێ ل گه‌له‌ک ژ ڤان ده‌ڤه‌ران ب ئاوایه‌ک ده‌فاكتۆ ده‌ستهلاتداریا خوه ڕاگەهاندبوو. لێ مخابن پشتی که‌تنا داعیشێ ڕه‌وش هاته گوهه‌رتن و گه‌له‌ک ده‌ڤه‌ر که‌تن ده‌ستێ داعیشێ دا. داعیشێ ل هەمبه‌ر کوردان و تایبه‌تی ل هەمبه‌ر کوردێن ئێزدی کۆمکوژی کر و بوو سه‌ده‌م کو ب دەھ هه‌زاران کورد ژ جھو وارێن خوه برەڤن و بوون په‌نابه‌ر. باش تێ زانین کو، پێشمه‌رگه‌یێن کوردستانێ ل باشوورێ کوردستانێ ل هەمبه‌ر هۆڤتیا داعیشێ شه‌ره‌ک مه‌زن کر و داوییێ دا شنگال ژی د ناڤ دا گه‌له‌ک ده‌ڤه‌رێن کوردستانێ ژ بن ده‌ستێ داعیشێ ڕزگار کرن. ڕزگارکرنا شنگالێ ژ ئالیێ سه‌رۆکێ کوردستانێ یێ وی ده‌می مه‌سعود بارزانی ڤه ل سه‌رێ چیایێ شنگالێ ژ جیهانێ ڕا هاته ڕاگەهاندن.\nلێ تایبه‌تی ل سه‌ر ڕه‌وشا شنگالێ پەکەکێ ده‌ست پرۆپاگانده‌یه‌ک نه ڕاست کر و هه‌ول دا کو ل شنگالێ ب جھ ببە.\nده‌ما ڕه‌فه‌راندوما سه‌رخوه‌بوونا کوردستانێ هاته کرن، ل دژی هه‌رێما کوردستانێ ئاماده‌بوونا شه‌ر هاته کرن. حکومه‌تا ئیراقێ ب ئارتێشا خوه و ملیسێن حه‌شدا شهع‌بی ب چه‌کێن ئەمریكایی ل گه‌ل ملیسێن شیعه یێن گرێدایی ئیرانێ ب هێزه‌ک مه‌زن ئێریشێ کوردستانێ کرن. مخابن لنگەكێ ڤان داگیرکه‌ران ل کوردستانێ دا بوو و ڕێبه‌ریا ھندەك كوردان ژ نووڤه كوردستان ھات داگیر كرن و ب خیانه‌تا 16ێ جۆتمه‌ها 2017ێ جهێن وه‌ک که‌رکووک و شنگال که‌ته ده‌ستێ حکومه‌تا ئیراقێ دا.\nچه‌کدارێن حه‌شدا شه‌عبی وه‌ک داعیشێ کورد په‌رچقاندن و زلم و زۆرداریه‌ک مه‌زن ل کوردا کر. ل ده‌ڤەرا شنگالێ چه‌کدارێن گرێدایی پەکەکێ ل گه‌ل حه‌شدا شه‌عبی هه‌ڤکاری کرن و بوون به‌شه‌ک ژ حه‌شدا شەعبی و هه‌روه‌ها شریکاتیا تاوانباریا وان ل هەمبه‌ر کوردان کرن. چه‌کدارێن پککێ ل ده‌ڤه‌را شنگالێ وه‌ک ملیسێن حکومه‌تا ئیراقێ ته‌ڤدگه‌ران و معاشێن خوه ژ حکومه‌تا ئیراقێ دستاندن.\nپشتی گه‌له‌ک هه‌ڤدیتنێن د ناڤبه‌را حکومه‌تا ئیراقێ و حکومه‌تا هه‌رێما کوردستانێ دا، ل سه‌ر ڕه‌وشا شنگالێ ل هه‌ڤکرن. ده‌ما ئه‌ڤ ل هه‌ڤکرن هاته ڕاگەهاندن، پەکەکێ جاردن ده‌ست پرۆپاگەندەكا سەختە کر و ل دژی پەدەکێ ده‌ست پرۆپاگانده‌یه‌ک به‌رفرھ کر. ب ناڤێ کوردێن ئێزدی جڤین کرن داخوویانی به‌لاڤ کرن. پەکەکێ ڤه‌کری دخوازە ستاتوویه‌ک تایبه‌ت یا شنگالێ چێببه و دا کو شنگال ژ کوردستانێ بێ ڤه‌قه‌تاندن. نه ب ئاوایه‌ک نه‌ته‌وەیی ل پرسا ئێزدیا دنێره و هه‌ول ددە کو وه‌ک پرسه‌ک ته‌نێ ئۆلی ڤێ یه‌کێ ب کاربینن دا کو نرخێن نه‌ته‌وەیی وندا بکن.\nنها پێکهاتەیێن دن ل کوردستانێ یێن کو نه کوردن دۆزا خوه‌سه‌ریه‌کی بکن مرۆڤ دکارە ڤێ یه‌کێ تێ بگەهه. لێ کورد ب خوه د ناڤا ئاخا کوردستانێ دا ،به‌حسا خوه‌سه‌ریا بکن، ئه‌ڤ یه‌ک تێكبرنا داخوازیا کوردان یا سه‌رخوه‌بوونێ یه. پەکەکە ل ده‌ڤه‌رێ وه‌ک هێزه‌ک بیانی یه و ته‌ڤگه‌را کو دکه ئاسته‌نگێن مه‌زن د ڕێیا به‌رب سه‌رخوه‌بوونێ ڤه دچه ئاسته‌نک دکه.\nگۆتنا داوی ئه‌وە کو، شنگال کوردستانه، گه‌ره‌ک هه‌موو هه‌ولدان بێنه دایین دا کو شنگال بکه‌ڤه سه‌ر هه‌رێما کوردستانێ و کورد وه‌ک حکومه‌تا هه‌رێما کوردستانێ ڕێڤه‌به‌ریا شنگالێ بکن. ژ دەرڤەیی ڤێ دیتنێ ھەر دیتنەك دن تێکبرنا شنگالێ یه و دکه‌ڤه د بن خزمه‌تا داگیرکه‌ران دا.


ئەنجوومەنی وەزیرانی هەرێم دوو بڕیاری دەركرد – تۆڕی میدیایی خەڵک\n2020/01/22 - 5:24 PM\nسەرۆك وەزیرانی هەرێمی كوردستان ڕایدەگەیەنێت، پێویستە دامەزراوەكانی حكومەت و كۆمپانیاكانی كەرتی تایبەت بە شێویەكی پیشەییانە و لە چوارچێوەی یاسا و ڕێنماییەكاندا وردبینی تەواو لە ژمێریارییەكانیاندا بكرێت.\nبەپێی ڕاگەیەنراوێكی حكومەتی هەرێم، ئەمڕۆ چوار شەممە ٢٢/١/٢٠٢٠ ئەنجوومەنی وەزیرانی هەرێمی كوردستان بە سەرپەرشتی مەسرور بارزانی، سەرۆكی ئەنجوومەنی وەزیران و ئامادەبوونی قوباد تاڵەبانی، جێگری سەرۆك وەزیران كۆبوونەوەی ئاسایی خۆی ئەنجامدا.\nلە دەستپێكی كۆبوونەوەكەدا، پڕۆژەی پەیڕەوی (پیادەكردنی پیشەی چاودێری و وردبینی ژمێریاریی لە هەرێمی كوردستان – عیرا ) خرایە ڕوو، كە تایبەتە بە پیشەی ژمێریاریی یاسایی، كە كاری وردبینی لە بودجەی كۆمپانیاكان دەكەن بە مەبەستی رێكخستنەوەی باج.\nسەرۆكی ئەنجومەنی وەزیران جەختی لەوە كردەوە، وەك بەشێك لە هێڵە گشتییەكانی كابینەی نۆیەمی حكومەتی هەرێمی كوردستان و چاكسازیكردن لە داهات و بۆ ڕێگەگرتن لە خۆدزینەوە لە دانی باج و ڕەسمی گومرگی، كە بەشێكی داهاتی گشتی پێكدێنن، هەروەها لە پێناو گەیشتنی فەرمانگەكانی باج و گومرگ بە زانیاریی دروست سەبارەت بە داهاتی پڕۆژەكانی باجدەران، پێویستە دامەزراوەكانی حكومەت و كۆمپانیاكانی كەرتی تایبەت بە شێویەكی پیشەییانە و لە چوارچێوەی یاسا و ڕێنماییەكاندا وربینی تەواو لە ژمێریارییەكانیاندا بكرێت بەهەماهەنگی لەگەڵ وەزارەتی دارایی و ئابووری لە پێناو ئاسانكاریكردن لە كاروباری باجدا . هەروەها پەیمانگای باڵای پێگەیاندنی ژمێریار و وردبینانیش بخرێتە سەر وەزارەتی خوێندنی باڵا و تویژینەوەی زانستی، بۆ پێگەیاندنیان بە شێوازێكی ئەكادیمیانە و بە پێی پێوەرە زانستییەكان. دوای گفتوگۆكردن دەربارەی پڕۆژەی پەیڕەوەكە، ئەنجوومەنی وەزیران بە كۆی دەنگ پەسەندی كرد.\nئەنجوومەنی وەزیران لە بڕگەیەكی دیكەی كۆبوونەوەكەدا، جەختی كردەوە لەسەر بەكارهێنانی موڵك و ماڵی دەوڵەت و ئۆتۆمبێلەكانی حكومەت لە چوارچێوەی یاسا و ڕێنماییەكان بە جۆرێك، كە تەنیا لە خزمەتی بەرژەوەندی گشتیدا بێت و لە كاتی مامەڵە پێكردنیشیان ڕەچاوی یاسای فرۆشتن و بەكرێدانی موڵك و ماڵی دەوڵەت بكرێت.\nپارێزگاری موسەننا داوایەك ئاڕاستەی بارزانی دەكات